Blaze7451/Wiki-th-20250601 huggingface dataset:
อ่าวหะล็อง

อ่าวหะล็อง (Vịnh Hạ Long, "อ่าวแห่งมังกรผู้ดำดิ่ง") เป็นอ่าวแห่งหนึ่งในพื้นที่ของอ่าวตังเกี๋ยทางตอนเหนือของประเทศเวียดนาม ใกล้ชายแดนติดต่อกับประเทศจีน มีพื้นที่ทั้งหมด 1,500 ตารางกิโลเมตร หรือ 937,500 ไร่ และมีชายฝั่งยาว 120 กิโลเมตร อยู่ห่างจากกรุงฮานอยไปทางตะวันออก 170 กิโลเมตร
ในอ่าวหะล็องมีเกาะหินปูนจำนวน 1,969 เกาะโผล่พ้นขึ้นมาจากผิวทะเล บนยอดของแต่ละเกาะมีต้นไม้ขึ้นอยู่อย่างหนาแน่น หลายเกาะมีถ้ำขนาดใหญ่อยู่ภายใน ถ้ำที่ใหญ่ที่สุดในบริเวณอ่าวคือ ถ้ำเสาไม้ (Hang Đầu Gỗ, ฮางเดิ่วโก๋) หรือชื่อเดิมว่า "กร็อตเดแมร์แวย์" (Grotte des Merveilles) ซึ่งตั้งชื่อโดยนักท่องเที่ยวชาวฝรั่งเศสที่มาเยี่ยมชมอ่าวเมื่อปลายคริสต์ศตวรรษที่ 19 ภายในถ้ำประกอบไปด้วยโพรงกว้าง 3 โพรง มีหินงอกและหินย้อยขนาดใหญ่อยู่จำนวนมาก เกาะที่มีขนาดใหญ่ที่สุดในบริเวณอ่าว 2 เกาะ คือ เกาะก๊าตบ่าและเกาะต่วนเจิว ทั้งสองเกาะนี้มีคนตั้งถิ่นฐานอยู่อย่างถาวร บนเกาะมีโรงแรมและชายหาดจำนวนมากคอยให้บริการนักท่องเที่ยว ส่วนเกาะขนาดเล็กอื่น ๆ บางเกาะก็มีชายหาดที่สวยงามที่นักท่องเที่ยวนิยมไปเยี่ยมชม บางเกาะเป็นที่ตั้งของหมู่บ้านชาวประมง และบางเกาะยังเป็นถิ่นอาศัยของสัตว์หลายชนิด เช่น ไก่ป่า ละมั่ง ลิง และกิ้งก่าหลายชนิด เกาะเหล่านี้มักจะได้รับการตั้งชื่อจากรูปร่างลักษณะที่แปลกตา เช่น เกาะช้าง (Hòn Voi, ห่อนวอย) เกาะไก่ชน (Hòn Gà Chọi, ห่อนก่าจ่อย) เกาะหลังคา (Hòn Mái Nhà, ห่อนม้ายหญ่า) เป็นต้น 
หินจุมพิต
ตามตำนานพื้นบ้านได้กล่าวไว้ว่า ในอดีตนานมาแล้ว ระหว่างที่ชาวเวียดนามกำลังต่อสู้กับกองทัพชาวจีนผู้รุกราน เทพเจ้าได้ส่งกองทัพมังกรลงมาช่วยปกป้องแผ่นดินเวียดนาม มังกรเหล่านี้ได้ดำดิ่งลงสู่ท้องทะเลบริเวณที่เป็นอ่าวหะล็องในปัจจุบัน ทำให้มีอัญมณีและหยกพุ่งกระเด็นออก อัญมณีเหล่านี้กลายเป็นเกาะแก่งน้อยใหญ่กระจายอยู่ทั่วอ่าว เป็นเกราะป้องกันผู้รุกราน ทำให้ชาวเวียดนามปกป้องแผ่นดินของพวกเขาได้สำเร็จและก่อตั้งประเทศซึ่งต่อมาก็คือเวียดนามในปัจจุบัน บางตำนานสมัยใหม่ก็กล่าวไว้ว่า ปัจจุบันยังมีสัตว์ในตำนานที่ชื่อว่า ตาราสก์ (Tarasque) อาศัยอยู่ที่ก้นอ่าว
อ่าวหะล็องได้รับการขึ้นทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 18 เมื่อวันที่ 17 ธันวาคม พ.ศ. 2537 ที่ภูเก็ต ประเทศไทย
หะล็อง
หมวดหมู่:อ่าวในประเทศเวียดนาม
หมวดหมู่:แหล่งมรดกโลกทางธรรมชาติ
หมวดหมู่:แหล่งมรดกโลกในประเทศเวียดนาม
หมวดหมู่:ธรณีสัณฐานในประเทศเวียดนาม
หมวดหมู่:อ่าวตังเกี๋ย
หมวดหมู่:จังหวัดกว๋างนิญ
อำเภอบ้านแพรก

บ้านแพรก เป็นอำเภอหนึ่งในสิบหกอำเภอของจังหวัดพระนครศรีอยุธยา เดิมเป็นเขตท้องที่ของอำเภอมหาราชทั้งหมด ก่อนที่จะขอจัดตั้งเป็นกิ่งอำเภอโดยการปกครองบางส่วนออกจากอำเภอมหาราชในวันที่ 20 กุมภาพันธ์ 2481 และยกฐานะเป็นอำเภอในวันที่ 10 มกราคม 2502 รวมระยะเวลาการเป็นกิ่งอำเภอ 20 ปี

**ประวัติ**
อำเภอบ้านแพรก คำว่า "แพรก" มีความหมายตามพจนานุกรม ฉบับราชบัณฑิตยสถาน พ.ศ. 2493 ว่า ชื่อเรียกหญ้าชนิดหนึ่ง ต้นเป็นฝอย ใช้เป็นเครื่องสักการะห้า และอีกนัยหนึ่งคือทางแยกของน้ำ มีที่มาของชื่อจากทางแยกของแม่น้ำที่เปลี่ยนทางเดินคือแม่น้ำลพบุรีสายเก่ากับคลองตาเมฆ เรื่องเล่าว่าตาเมฆเป็นชาวสุพรรณบุรี มารับราชการในกรุงศรีอยุธยาพร้อมกับบิดามีหน้าที่ดูแลช้างหลวง ตาเมฆได้นำโขลงช้างมามาพักเลี้ยงอยู่ริมแม่น้ำลพบุรี โขลงช้างเดินขึ้นลงในแม่น้ำลพบุรีเกิดเป็นลำรางกลายเป็นคลอง จึงได้ชื่อว่า "คลองตาเมฆ"- วันที่ 20 กุมภาพันธ์ 2481 ได้แยกพื้นที่ตำบลบ้านแพรก ตำบลคลองน้อย ตำบลโพลาว และตำบลสำพะเนียง จากอำเภอมหาราช ไปตั้งเป็น กิ่งอำเภอบ้านแพรก ขึ้นกับอำเภอมหาราช- วันที่ 30 กรกฎาคม 2483 เปลี่ยนแปลงชื่อตำบลโพลาว กิ่งอำเภอบ้านแพรก อำเภอมหาราช เป็น ตำบลบ้านโพ- วันที่ 28 พฤศจิกายน 2499 จัดตั้งสุขาภิบาลบ้านแพรก ในท้องที่บางส่วนของตำบลบ้านแพรก- วันที่ 1 มีนาคม 2501 จัดตั้งองค์การบริหารส่วนตำบลคลองน้อย ในท้องที่ตำบลคลองน้อย กิ่งอำเภอบ้านแพรก อำเภอมหาราช- วันที่ 10 มกราคม 2502 ยกฐานะกิ่งอำเภอบ้านแพรก อำเภอมหาราช เป็น อำเภอบ้านแพรก- วันที่ 14 สิงหาคม 2505 ตั้งตำบลสองห้อง แยกออกจากตำบลคลองน้อย- วันที่ 17 สิงหาคม 2514 ตั้งตำบลบ้านใหม่ แยกออกจากตำบลบ้านแพรก- วันที่ 24 สิงหาคม 2516 ยุบองค์การบริหารส่วนตำบลคลองน้อย อำเภอบ้านแพรก เป็นสภาตำบลคลองน้อย- วันที่ 25 ธันวาคม 2539 ยกฐานะสภาตำบลสำพะเนียง สภาตำบลคลองน้อย เป็นองค์การบริหารส่วนตำบลสำพะเนียง และองค์การบริหารส่วนตำบลคลองน้อย ตามลำดับ- วันที่ 25 พฤษภาคม 2542 ยกฐานะจากสุขาภิบาลบ้านแพรก เป็นเทศบาลตำบลบ้านแพรก ด้วยผลของกฎหมาย- วันที่ 1 กรกฎาคม 2547 ยุบสภาตำบลบ้านแพรก กับสภาตำบลบ้านใหม่ รวมกับองค์การบริหารส่วนตำบลสำพะเนียง และยุบสภาตำบลสองห้อง รวมกับองค์การบริหารส่วนตำบลคลองน้อย

**ที่ตั้งและอาณาเขต**
อำเภอบ้านแพรกตั้งอยู่ทางเหนือสุดของจังหวัด มีอาณาเขตติดต่อกับเขตการปกครองข้างเคียง ดังนี้- ทิศเหนือ ติดต่อกับอำเภอเมืองลพบุรี (จังหวัดลพบุรี)- ทิศตะวันออก ติดต่อกับอำเภอดอนพุด (จังหวัดสระบุรี)- ทิศใต้ ติดต่อกับอำเภอมหาราช- ทิศตะวันตก ติดต่อกับอำเภอไชโย (จังหวัดอ่างทอง)

**การแบ่งเขตการปกครอง**

**การปกครองส่วนภูมิภาค**
อำเภอบ้านแพรกแบ่งพื้นที่การปกครองออกเป็น 5 ตำบล 27 หมู่บ้าน ได้แก่

**การปกครองส่วนท้องถิ่น**
ท้องที่อำเภอบ้านแพรกประกอบด้วยองค์กรปกครองส่วนท้องถิ่น 3 แห่ง ได้แก่- เทศบาลตำบลบ้านแพรก ครอบคลุมพื้นที่ตำบลบ้านแพรก เฉพาะหมู่ที่ 1 และบางส่วนของหมู่ที่ 2–4; และตำบลสำพะเนียง เฉพาะบางส่วนของหมู่ที่ 1–2- องค์การบริหารส่วนตำบลสำพะเนียง ครอบคลุมพื้นที่ตำบลบ้านใหม่ทั้งตำบล; ตำบลบ้านแพรก เฉพาะหมู่ที่ 5 และบางส่วนของหมู่ที่ 2–4; และตำบลสำพะเนียง เฉพาะหมู่ที่ 3–6 และบางส่วนของหมู่ที่ 1–2- องค์การบริหารส่วนตำบลคลองน้อย ครอบคลุมพื้นที่ตำบลคลองน้อยและตำบลสองห้องทั้งตำบล

**อ้างอิง**

**แหล่งข้อมูลอื่น**
  ข้อมูลตำบลในจังหวัดพระนครศรีอยุธยาจากเว็บไซต์ ThaiTambon.com date=2011-04-25 -  อยุธยา

บ้านแพรก
หม่อมราโชทัย (หม่อมราชวงศ์กระต่าย อิศรางกูร)

หม่อมราโชทัย นามเดิม หม่อมราชวงศ์กระต่าย อิศรางกูร (ชื่อเล่น;คุณชายกระต่าย) (12 มิถุนายน พ.ศ. 2363 - 31 กรกฎาคม พ.ศ. 2410) เป็นบุตรของพระวงศ์เธอ กรมหมื่นเทวานุรักษ์ เป็นพระนัดดาของสมเด็จพระสัมพันธวงศ์เธอ เจ้าฟ้ากรมขุนอิศรานุรักษ์ (พระอนุชาของสมเด็จพระศรีสุริเยนทราบรมราชินีในรัชกาลที่ 2) และเป็นพระปนัดดาของสมเด็จพระเจ้าพี่นางเธอ เจ้าฟ้ากรมพระศรีสุดารักษ์ ซึ่งเป็นพระเชษฐภคินีในพระบาทสมเด็จพระพุทธยอดฟ้าจุฬาโลกมหาราช
หม่อมราชวงศ์กระต่าย อิศรางกูร เกิดตอนปลายสมัยพระบาทสมเด็จพระพุทธเลิศหล้านภาลัย เมื่อเจริญวัย บิดาได้นำไปถวายตัวอยู่กับพระบาทสมเด็จพระจอมเกล้าเจ้าอยู่หัว ซึ่งขณะนั้นยังดำรงพระอิสริยยศเป็นเจ้าฟ้ามงกุฎ สมมุติเทวาวงศ์ พงศาอิศวรกระษัตริย์ ขัตติยราชกุมาร เมื่อเจ้าฟ้ามงกุฎผนวช หม่อมราชวงศ์กระต่ายก็ได้ตามเสด็จไปรับใช้ ต่อมาเมื่อเจ้าฟ้ามงกุฎทรงสนพระราชหฤทัยในภาษาอังกฤษ หม่อมราชวงศ์กระต่ายก็ได้ศึกษาตามพระราชนิยม โดยมีมิชชันนารีที่เข้ามาสอนศาสนาเป็นผู้สอน จนได้ชื่อว่าเป็นผู้มีความรู้ภาษาอังกฤษดี จนเจ้าฟ้ามงกุฎทรงใช้ให้เป็นตัวแทนเชิญกระแสรับสั่งไปพูดจากับชาวต่างชาติได้เป็นอย่างดี
ครั้นเมื่อเจ้าฟ้ามงกุฎเสด็จเถลิงถวัลยราชสมบัติขึ้นเป็นพระบาทสมเด็จพระจอมเกล้าเจ้าอยู่หัว หม่อมราชวงศ์กระต่ายก็ติดตามสมัครเข้ารับราชการ ความสามารถของหม่อมราชวงศ์กระต่ายที่ช่วยราชกิจได้ดี จึงได้รับพระราชทานเลื่อนอิสริยยศเป็น "หม่อมราโชทัย" และด้วยความรู้ในภาษาอังกฤษดี พ.ศ. 2400 พระบาทสมเด็จพระจอมเกล้าเจ้าอยู่หัวจึงโปรดเกล้าฯ ให้หม่อมราโชทัยเป็นล่ามหลวงไปกับคณะราชทูตไทยที่เชิญพระราชสาสน์และเครื่องมงคลราชบรรณาการ เดินทางไปถวายสมเด็จพระราชินีนาถวิกตอเรีย การเดินทางไปในครั้งนั้นเป็นที่มาของหนังสือนิราศเมืองลอนดอน ซึ่งแต่งหลังจากเดินทางกลับได้ 2 ปี ต่อมาพระบาทสมเด็จพระจอมเกล้าเจ้าอยู่หัวทรงพระกรุณาโปรดเกล้าฯ ให้หม่อมราโชทัยขึ้นเป็นอธิบดีพิพากษาศาลต่างประเทศเป็นคนแรกของไทย
หม่อมราโชทัยถึงแก่อนิจกรรมเมื่อปี พ.ศ. 2410 ขณะมีอายุ 47 ปี ด้วยสาเหตุโดน ผู้เคยร่วมโต๊ะน้ำชากับควีนวิกตอเรีย
ทูตฝรั่งเศสถีบตกบันได พิธีพระราชทานเพลิงศพจัดขึ้นที่เมรุวัดอรุณราชวราราม เมื่อวันที่ 19 กันยายน พ.ศ. 2410

**ในวัฒนธรรมสมัยนิยม**
มีนักแสดงผู้รับบท หม่อมราโชทัย (หม่อมราชวงศ์กระต่าย อิศรางกูร) ได้แก่- สุชาติ ภู่เจริญศิลป์ จากภาพยนตร์เรื่อง ทวิภพ (2547)

**ระเบียงภาพ**

**พงศาวลี**

**อ้างอิง**
 กระทรวงศึกษาธิการ. กรมวิชาการ. นิราศเมืองลอนดอน ของหม่อมราโชทัย, กรุงเทพฯ : สถาบันภาษาไทย, 2539, 213 หน้า. ISBN 974-268-2534

**ดูเพิ่ม**
 หม่อมราชนิกุล- นิราศลอนดอน
หมวดหมู่:หม่อมราชวงศ์
หมวดหมู่:นักเขียนชาวไทย
หมวดหมู่:ล่ามชาวไทย
หมวดหมู่:ราชสกุลอิศรางกูร
หมวดหมู่:หม่อมราชนิกุล
หมวดหมู่:นักการทูตชาวไทย
หมวดหมู่:ชาวไทยเชื้อสายจีน
12 อาณาจักรเทพยุทธ์

12 อาณาจักรเทพยุทธ์ (Juuni Kokuki) เป็นนวนิยายขายดีเรื่องหนึ่งของประเทศญี่ปุ่น ประพันธ์โดย ฟุยุมิ โอโนะ วาดภาพประกอบโดยอากิฮิโระ ยามาดะ เรื่องราวของเด็กสาวชาวญี่ปุ่นที่ถูกพาตัวเข้าไปยังต่างโลก ซึ่งมีลักษณะคล้ายกับประเทศจีนในสมัยโบราณ ได้ถูกสร้างเป็นอนิเมะ ในปีพ.ศ. 2545 ออกอากาศทางสถานี NHK ที่ประเทศญี่ปุ่น
ผู้เขียนเคยให้สัมภาษณ์ว่า แรงบัลดาลใจหลักๆในการเขียนนิยายเรื่องนี้มาจากเรื่องตำนานวีรบุรุษแห่งกาแล็กซี โอโนะต้องการสร้าง "ไรน์ฮาร์ดที่ไม่ตาย"
ในประเทศไทย 12 อาณาจักรเทพยุทธ์ ฉบับนิยาย ได้ลิขสิทธิ์และจัดพิมพ์เป็นภาคภาษาไทยโดย บริษัท สยามอินเตอร์มัลติมีเดีย จำกัด (มหาชน) แปลโดย โสภณ พุทธานันท์ ส่วนฉบับอนิเมะ เคยออกอากาศทาง ยูบีซีคิดส์ ช่อง 26 (ปัจจุบันคือ ยูบีซีสปาร์ค ช่อง 28) ทางสถานีโทรทัศน์เคเบิล ยูบีซี เมื่อปี พ.ศ. 2546-2547

**นิยาย**
ปัจจุบันตีพิมพ์ออกมาแล้ว 9 ภาค รวมทั้งหมด 16 เล่ม โดยสำนักพิมพ์โคดันฉะ ยกเว้นภาค Mashō no Ko และ Shirogane no oka, Kuro no tsuki ที่ตีพิมพ์โดยสำนักพิมพ์ชินโจฉะ- Mashō no Ko  (魔性の子)  - เล่มเดียวจบ- มหาสมุทรแห่งเงาจันทรา
 (月の影　影の海, Tsuki no Kage, Kage no Umi) - 2 เล่มจบ- ลำนำวายุชายผาวงกต
 (Kaze no Umi, Meikyū no Kishi) - 2 เล่มจบ- เทพทะเลบูรพามหาสมุทรตะวันตก
 (Higashi no Watatsumi, Nishi no Sōkai) - เล่มเดียวจบ- หมื่นลี้สายลมแห่งรุ่งอรุณ
 (Kaze no Banri, Reimei no Sora) - 2 เล่มจบ- ปีกยักษ์ปักษาเวหาทักษิณ
 (Tonan no Tsubasa) - เล่มเดียวจบ- ฟากผั่งสนธยานภาทอแสง
 (Tasogare no Kishi, Akatsuki no Sora) - 2 เล่มจบ- นิมิตแห่งตำนานจอมราชันย์
 (Kasho no Yume) - เล่มเดียวจบ- Shirogane no oka, Kuro no tsuki  (白銀の墟 玄の月)  - 4 เล่มจบ

**อนิเมะ**
ออกอากาศทางสถานี NHK ที่ประเทศญี่ปุ่น ตั้งแต่วันที่ 9 เมษายน ค.ศ. 2002 ถึง 30 สิงหาคม ค.ศ. 2003 มีความยาวทั้งสิ้น 45 ตอน (แบ่งเป็นภาคแรก 39 ตอน และภาคสอง 6 ตอน) โดยนำเนื้อเรื่องในนวนิยายมาสร้างเพียงแค่ 6 ภาคเท่านั้น ทำให้ในนวนิยายและในอนิเมะมีความต่างกันบ้างพอสมควร ได้แก่- มหาสมุทรแห่งเงาจันทรา- ลำนำวายุชายผาวงกต- Shokan  (書簡)  - ตอนย่อยในภาคนิมิตแห่งตำนานจอมราชันย์- หมื่นลี้สายลมแห่งรุ่งอรุณ- Jōgetsu  (乗月)  - ตอนย่อยในภาคนิมิตแห่งตำนานจอมราชันย์- เทพทะเลบูรพามหาสมุทรตะวันตก

**เวลาออกอากาศ**
 วันอังคาร เวลา 18.00 น.- 9 เมษายน - 16 กรกฎาคม 2002 : มหาสมุทรแห่งเงาจันทรา (ตอนที่ 1-14)- 3 กันยายน - 15 ตุลาคม 2002　: ลำนำวายุชายผาวงกต (ตอนที่ 15-21)- 22 ตุลาคม 2002 : Shokan (ตอนที่ 22)- 29 ตุลาคม 2002 - 11 มีนาคม 2003 : หมื่นลี้สายลมแห่งรุ่งอรุณ (ตอนที่ 23-39)
 วันเสาร์ เวลา 9.00 น.- 5 กรกฎาคม 2003 : Jōgetsu (ตอนที่ 40)- 26 กรกฎาคม - 30 สิงหาคม 2003 : เทพทะเลบูรพามหาสมุทรตะวันตก (ตอนที่ 41-45)

**แหล่งข้อมูลอื่น**
  เว็บไซต์อย่างเป็นทางการ date=2012-02-04 -  เว็บไซต์อย่างเป็นทางการของ NHK-  แฟนไซต์ภาษาไทย date=2018-03-20 
หมวดหมู่:การ์ตูนญี่ปุ่น
หมวดหมู่:อนิเมะและมังงะที่สร้างจากนวนิยาย
หมวดหมู่:นวนิยาย
หมวดหมู่:แอนิแมกซ์
Causal layered analysis

Causal Layered Analysis (CLA) - เป็นวิธีการมองอนาคตที่สามารถนำไปใช้ได้ในหลายสถานการณ์ โดยเฉพาะอย่างยิ่งในการวางแผนด้วยภาพอนาคต (scenarios) วิธีการนี้อาศัยหลักการที่ว่า การพิจารณาประเด็นในเรื่องต่าง ๆ มักจะได้รับอิทธิพลอย่างสูงจากวิถีทางที่เราเข้าใจเรื่องนั้นๆ อิทธิพลที่ว่านี้จึงเป็นข้อจำกัดที่ไปกำหนดกรอบของความเปลี่ยนแปลงที่น่าจะเกิดขึ้นได้
CLA แบ่งออกเป็นสี่ระดับ คือ
# Litany หมายถึงเหตุการณ์ที่มองเห็น แต่ขาดความปะติดปะต่อกัน เช่น ข่าวในหน้าหนังสือพิมพ์ (เป็นส่วนที่ผิวเผินมากที่สุดของภาพอนาคต)
# Social causes ได้แก่เหตุแห่งปรากฏการณ์นั้น เช่น ต้นเหตุในทางเทคโนโลยี ทางเศรษฐกิจ ทางสิ่งแวดล้อม หรือทางการเมือง
# Discourse/Worldview คือโลกทรรศน์ของผู้มีส่วนได้ส่วนเสีย ซึ่งอาจจะมาจากอุดมคติ (นี่เป็นกระบวนทัศน์ในระดับลึกของอารยธรรม
# Myth/Metaphor เทพนิยายปรัมปรา ตำนาน หรือความเชื่อลี้ลับที่อยู่ใต้จิตสำนึก
ความยากของ CLA อยู่ที่การดำเนินการวิจัยที่ต้องเคลื่อนขึ้นลงชั้นการวิเคราะห์ที่ลึกต่าง ๆ กันเหล่านี้ เพื่อให้เกิดการทำความเข้าใจที่ครอบคลุมในหลายระดับที่แตกต่างกัน
หมวดหมู่:การคาดการณ์ล่วงหน้า
หมวดหมู่:เศรษฐศาสตร์สิ่งแวดล้อม
หมวดหมู่:อนาคตศึกษา
หมวดหมู่:การทำนาย
หมวดหมู่:การพยากรณ์เทคโนโลยี
หมวดหมู่:การพยากรณ์เทคโนโลยี
อาซูกะ ฟูกูดะ

อาซูกะ ฟูกูดะ (Fukuda Asuka, เกิดวันที่ 17 ธันวาคม พ.ศ. 2527) เป็นนักร้องหญิงชาวญี่ปุ่น เธอเป็นอดีตสมาชิกรุ่นที่ 1 ของมอร์นิงมูซูเมะ

**ประวัติการทำงาน**
ในปี พ.ศ. 2540 อาซูกะ ฟูกุดะ เป็นหนึ่งในผู้ที่ได้รับคัดเลือกจากสึงกุให้เข้ามาเป็นนักร้องรุ่นแรกของวง มอร์นิงมูซูเมะ ร่วมกับ ยูโกะ นากาซาวะ, อายะ อิชิงูโระ, นัตสึมิ อาเบะ และคาโอริ อีดะ โดยที่เธอเป็นสมาชิกที่อายุน้อยที่สุดในวง โดยผลงานแรกของวงเป็นซิงเกิลอินดี้ที่มีชื่อว่า "ไอโนะทาเนะ"
ในเดือนเมษายน พ.ศ. 2542 เธอเป็นสมาชิกคนแรกที่ "สำเร็จการศึกษา" จากวงไป เพื่อที่จะทุ่มเทให้กับการเรียนอย่างเต็มที่ โดยอายุของเธอตอนนั้นคืออายุ 14 ถือว่าเป็นอดีตสมาชิกมอร์นิงมูซูเมะที่มีระยะเวลาทำงานในวงเป็นเวลา 1 ปีกับ 7 เดือน และเป็นอดีตสมาชิกของมอร์นิงมูซูเมะที่สำเร็จการศึกษาโดยที่อายุน้อยที่สุด
ในปี พ.ศ. 2548 หลังจากที่เธอได้เรียนจบ ก็ได้มาทำงานเป็นบาร์เทนเดอร์และผู้ช่วยให้แก่พ่อของเธอในธุรกิจร้านไนท์คลับที่ชื่อ "ฟิลิปปิน" ซึ่งตั้งอยู่ในกรุงโตเกียว บ้านเกิดของเธอเอง
ในปี พ.ศ. 2554 ฟูกุดะได้กลับมาทำงานในวงการบันเทิงอีกครั้งในวงดนตรีชายหญิงที่มีชื่อว่า PEACE$TONE พร้อมกับ ยาแมน ฉาง และ TERRA เธอได้เซ็นสัญญากับ Osechi Records โดยค่ายเพลงที่มีชื่อว่า STONE Project
ในปี พ.ศ. 2560 เธอได้ปรากฏตัวในรอบ
18 ปีในรายการโทรทัศน์ที่มีชื่อว่า "จิคุริ คิทาโร่สตาร์ คินเคียว (ฮิ) โฮโคคุ" (じっくり聞いタロウ〜スター近況（秘）報告〜) เธอได้ร้องเพลงซิงเกิลที่ 2 ของ มอร์นิงมูซูเมะ ที่มีชื่อว่า ซัมเมอร์ไนท์ทาวน์
วันที่ 1 พฤศจิกายน ฟุกุดะพร้อมกับ ยูโกะ นากาซาวะ, อายะ อิชิงูโระ,  นัตสึมิ อาเบะ และ คาโอริ อีดะ มาร่วมงานกันอีกครั้งในโอกาสที่ มอร์นิงมูซูเมะ ครบรอบ
20 ปีเนื่องในการก่อตั้งวง อดีตสมาชิกรุ่นที่ 1 ทั้ง 5 คนได้ร่วมงานกับสมาชิกรุ่นใหม่ทั้ง
14 คน จึงก่อตั้งวงพิเศษของมอร์นิงมูซูเมะที่มีชื่อว่า "มอร์นิงมูซูเมะ ทเวนทิเอ็ธ" และได้ร่วมร้องเพลงรีเมคซิงเกิลอินดี้ที่มีชื่อว่า ไอโนะทาเนะ(20th Anniversary Ver.) ถือว่าเป็นการกลับมาในรอบ 18 ปีของฟุกุดะที่สำเร็จการศึกษาจากมอร์นิงมูซูเมะ
วันที่ 28 มกราคม พ.ศ. 2561 ฟุกุดะได้ปรากฏตัวในงานคอนเสิร์ต "เฮลโล! โปรเจกต์ ทเวนทิเอ็ธ แอนนิเวอซารี
เฮลโล! โปรเจกต์ 2018 วินเตอร์ ~ฟูล สกอร์~ ในนามของกลุ่มพิเศษ มอร์นิงมูซูเมะ ทเวนทิเอ็ธ
14 กุมภาพันธ์ ฟูกุดะได้นำเพลง "เนเวอร์ ฟอร์เก็ท" ซึ่งเป็นหนึ่งในเพลงจากซิงเกิลที่ 4 เมโมรี เซชุงโนะฮิกะริ ของมอร์นิงมูซูเมะ มาขับร้องใหม่ และอีกเพลงจากอัลบั้มของ PEACE$TONE นั่นคือเพลง "ดอร์ ~โทคิ โนะ ทาบิบิโตะ~
14 มีนาคม ฟูกุดะได้ปล่อยอัลบั้มเพลงแรกของเธอที่มีชื่อว่า "ซิง"
31 มีนาคม ฟูกุดะได้ปรากฏในงานคอนเสิร์ตอีกครั้งของเฮลโล! โปรเจกต์ ภายใต้ชื่อ "เฮลโล! โปรเจกต์ ทเวนทิเอ็ธแอนนิเวอซารี เฮลโล! โปรเจกต์ ฮินะเฟส 2018"
เมื่อวันที่ 26 สิงหาคม พ.ศ. 2564 ฟุกุดะได้หมดสัญญาจากค่ายเพลง STONE Project อย่างเป็นทางการผ่านเว็บบล็อกของเธอเอง

**ดูเพิ่ม**
 เฮลโล! โปรเจกต์- มอร์นิงมุซุเมะ

**อ้างอิง**
หมวดหมู่:นักร้องหญิงญี่ปุ่น
หมวดหมู่:อดีตสมาชิกของมอร์นิงมุซุเมะ
หมวดหมู่:มอร์นิงมุซุเมะ
หมวดหมู่:บุคคลที่เกิดในปี พ.ศ. 2527
หมวดหมู่:สถาบันอุดมศึกษานานาชาติในประเทศไทย

สถาบันอุดมศึกษาในประเทศไทยที่การเรียนการสอนทั้งสถาบันเป็นหลักสูตรนานาชาติ
หมวดหมู่:สถาบันอุดมศึกษานานาชาติ
หมวดหมู่:สถาบันอุดมศึกษาในประเทศไทย
รายชื่อคณะสถาปัตยกรรมศาสตร์ในประเทศไทย

รายชื่อสถาบันอุดมศึกษาในประเทศไทย ที่เปิดสอนวิชาในกลุ่ม สถาปัตยกรรมศาสตร์ ภูมิสถาปัตยกรรม สถาปัตยกรรมภายในและมัณฑนศิลป์ และการผังเมือง

**ประวัติการเปิดสอนในสาขาหลัก**
สถาบันการศึกษาในประเทศไทย 10 แห่งแรก ที่เปิดสอน หลักสูตรเกี่ยวกับ สถาปัตยกรรมศาสตร์ ภูมิสถาปัตยกรรม สถาปัตยกรรมภายใน มัณฑนศิลป์ และ การผังเมือง ฯลฯ
1.จุฬาลงกรณ์มหาวิทยาลัย พ.ศ. 2476 สอนอนุปริญญา 3 ปี - พ.ศ. 2482 สอนปริญญาตรี 5 ปี
2.มหาวิทยาลัยศิลปากร พ.ศ. 2498 สอนอนุปริญญา 3 ปี - พ.ศ. 2502 สอนปริญญาตรี 5 ปี
3.สถาบันเทคโนโลยีพระจอมเกล้าเจ้าคุณทหารลาดกระบัง (วิทยาลัยก่อสร้างบางพลัด) พ.ศ. 2506 สอนอนุปริญญา 3 ปี - พ.ศ. 2516 สอนปริญญาตรี 5 ปี
4.มหาวิทยาลัยเทคโนโลยีพระจอมเกล้าธนบุรี (วิทยาลัยเทคนิคธนบุรี) พ.ศ. 2507 สอนประกาศนียบัตรเทคนิคชั้นสูง (ปทส.) (เทียบเท่าปริญญาตรี) 5 ปี - พ.ศ. 2515 ยกเลิกการสอน - พ.ศ. 2537 สอนปริญญาตรี 5 ปี
5.มหาวิทยาลัยแม่โจ้ พ.ศ. 2521 สอนอนุปริญญา 3 ปี - พ.ศ. 2538 สอนปริญญาตรี 5 ปี
6.มหาวิทยาลัยขอนแก่น พ.ศ. 2531 สอนปริญญาตรี 5 ปี
7.มหาวิทยาลัยรังสิต พ.ศ. 2531 สอนปริญญาตรี 5 ปี
8.มหาวิทยาลัยกรุงเทพ พ.ศ. 2532 ก่อตั้งภาควิชาการออกแบบภายใน สังกัดคณะศิลปกรรมศาสตร์ ก่อนที่จะแยกตัวออกมาจัดตั้งเป็นคณะสถาปัตยกรรมศาสตร์ เมื่อปี พ.ศ. 2555 สอนปริญญาตรี 5 ปี
9.มหาวิทยาลัยศรีปทุม พ.ศ. 2536 สอนปริญญาตรี 5 ปี
10.มหาวิทยาลัยเกษตรศาสตร์ พ.ศ. 2537 สอนปริญญาตรี 5 ปี

**รายชื่อคณะสถาปัตยกรรมศาสตร์ในประเทศไทย**
 หมายเหตุ จัดเรียงตามชื่อมหาวิทยาลัย และตามชื่อคณะ

**ดูเพิ่ม**
 คณะวิชา
หมวดหมู่:คณะสถาปัตยกรรมศาสตร์ในประเทศไทย
สถาปัตยกรรมศาสตร์
สถาปัตยกรรมศาสตร์
รายชื่อคณะสถาปัตยกรรมศาสตร์ในสหรัฐอเมริกา

รายชื่อสถาบันอุดมศึกษาในสหรัฐอเมริกาที่เปิดสอนวิชาสถาปัตยกรรมศาสตร์
จัดอันดับโดยนิตยสาร ดีไซน์อินเทลลิเจนซ์ ข้อมูลปี ค.ศ. 2005

**ระดับปริญญาตรี**
# มหาวิทยาลัยคอร์เนลล์
# มหาวิทยาลัยซินซินแนติ
# มหาวิทยาลัยไรซ์
# California Polytechnic State U., San Luis Obispo
# มหาวิทยาลัยซีราคิวส์
# มหาวิทยาลัยแคนซัสสเตต
# โรงเรียนดีไซน์โรดไอแลนด์
# มหาวิทยาลัยเท็กซัส ออสติน
# มหาวิทยาลัยคาร์เนกีเมลลอน
# เวอร์จิเนียโพลีเทคนิคอินสติตูตแอนด์สเตตยูนิวอร์ซิตี
# มหาวิทยาลัยออริกอน
# มหาวิทยาลัยไอโอวาสเตต
# สถาบันเทคโนโลยีอิลลินอย
# มหาวิทยาลัยเพนซิลเวเนียสเตต
# มหาวิทยาลัยมินนิโซตา
# มหาวิทยาลัยออเบิร์น
# มหาวิทยาลัยบอลล์สเตต
# มหาวิทยาลัยนอเตอร์เดม

**ระดับปริญญาโท**
# มหาวิทยาลัยฮาร์วาร์ด
# มหาวิทยาลัยเยล
# มหาวิทยาลัยเพนซิลเวเนีย
# มหาวิทยาลัยโคลัมเบีย
# สถาบันเทคโนโลยีแมสซาชูเซตส์
# มหาวิทยาลัยซินซินแนติ
# มหาวิทยาลัยแคลิฟอร์เนีย เบิร์กลีย์
# มหาวิทยาลัยเวอร์จิเนีย
# มหาวิทยาลัยไรซ์
# มหาวิทยาลัยอิลลินอย เออร์แบนา-แชมเปญจน์
# มหาวิทยาลัยมิชิแกน
# มหาวิทยาลัยพรินซ์ตัน
# มหาวิทยาลัยวอชิงตัน เซ็นต์หลุยส์
# มหาวิทยาลัยเท็กซัส ออสติน
# สถาบันเทคโนโลยีจอร์เจีย
# มหาวิทยาลัยออริกอน
# มหาวิทยาลัยวอชิงตัน
# มหาวิทยาลัยแอริโซนาสเตต
# มหาวิทยาลัยบอลล์สเตต
# มหาวิทยาลัยไอโอวาสเตต
# โรงเรียนดีไซน์โรดไอแลนด์
# มหาวิทยาลัยซีราคิวส์
# มหาวิทยาลัยเท็กซัสเอแอนด์เอ็ม
# มหาวิทยาลัยนอเตอร์เดม
# เวอร์จิเนียโพลีเทคนิคอินสติตูตแอนด์สเตตยูนิวอร์ซิตี
คณะกายภาพบำบัด มหาวิทยาลัยศรีนครินทรวิโรฒ

คณะกายภาพบำบัด มหาวิทยาลัยศรีนครินทรวิโรฒ เป็นหน่วยงานในกำกับของมหาวิทยาลัยศรีนครินทรวิโรฒ ตั้งอยู่ที่อำเภอองครักษ์ จังหวัดนครนายก ปัจจุบัน เปิดสอนในสาขากายภาพบำบัด และการส่งเสริมสุขภาพ

**ประวัติ**
มหาวิทยาลัยศรีนครินทรวิโรฒเสนอโครงการจัดตั้ง "คณะกายภาพบำบัด" ต่อทบวงมหาวิทยาลัย เมื่อปี พ.ศ. 2535 โดยให้เป็นคณะหนึ่งในโครงการพัฒนามหาวิทยาลัยศรีนครินทรวิโรฒ ศูนย์องครักษ์ จังหวัดนครนายก โดยในระยะแรก ให้ผลิตบัณฑิตในหน่วยงานที่จัดการเรียนการสอนทางด้านวิทยาศาสตร์สุขภาพที่มีอยู่แล้วในมหาวิทยาลัย โดยได้ดำเนินการรับนิสิตสาขากายภาพบำบัด มาตั้งแต่ปีการศึกษา 2536 จนถึง ปัจจุบัน
ต่อมา ในปี พ.ศ. 2543 กรรมการบริหารมหาวิทยาลัยศรีนครินทรวิโรฒมีมติเห็นชอบจัดตั้ง "คณะสหเวชศาสตร์" ขึ้น โดยได้เปลี่ยนชื่อจาก คณะกายภาพบำบัด เป็นคณะสหเวชศาสตร์ เพื่อให้การจัดการศึกษาของมหาวิทยาลัยครอบคลุมสาขาอื่น ๆ ทางด้านวิทยาศาสตร์สุขภาพที่จะเป็นประโยชน์แก่ผู้ป่วยและประชาชน

**หลักสูตร**
ปัจจุบัน คณะฯ จัดการเรียนการสอนหลักสูตรระดับปริญญาตรี โท และเอก รวม 4 หลักสูตร ดังนี้
# หลักสูตรวิทยาศาสตรบัณฑิต สาขากายภาพบำบัด
# หลักสูตรวิทยาศาสตรบัณฑิต สาขาการส่งเสริมสุขภาพ
# หลักสูตรวิทยาศาสตรมหาบัณฑิต สาขากายภาพบำบัด
# หลักสูตรปรัชญาดุษฎีบัณฑิต สาขากายภาพบำบัด

**หน่วยงาน**
ตาม ประกาศมหาวิทยาลัยศรีนครินทรวิโรฒฉบับที่ 10/2559 เรื่อง การแบ่งหน่วยงานภายในของส่วนงาน พ.ศ. 2559fix-attempted=yes  นั้น ได้มีการแบ่งหน่วยงานในคณะกายภาพบำบัดเป็น 5 หน่วยงาน ดังนี้
# สำนักงานคณบดี
# สาขากายภาพบำบัด
# สาขาการส่งเสริมสุขภาพ
# ศูนย์การวิจัยและการศึกษาต่อเนื่อง
#  คลินิกกายภาพบำบัด date=2018-12-18 

**สาขาการส่งเสริมสุขภาพ**
คณะสหเวชศาสตร์ เปิดหลักสูตร สาขาวิชาการส่งเสริมสุขภาพ เมื่อ พ.ศ. 2553 ทั้งนี้เพื่อรองรับหลักการส่งเสริมสุขภาพแนวใหม่ที่ทั่วโลกให้ความสำคัญ ซึ่งบัณฑิตสาขาวิชาการส่งเสริมสุขภาพ สามารถปฏิบัติงานด้านการจัดการระบบสุขภาพและการส่งเสริมสุขภาพในหน่วยงานหรือสถาบันที่เกี่ยวกับการส่งเสริมสุขภาพทั้งภาครัฐและเอกชน เช่น สำนักงานสาธารณสุขจังหวัด องค์การบริหารส่วนตำบล สถานีอนามัย สถาบัน/ศูนย์ส่งเสริมสุขภาพ เป็นต้น ซึ่งการส่งเสริมสุขภาพจะเป็นแรงขับเคลื่อนที่สำคัญของงานสาธารณสุขเนื่องจากเป็นกระบวนการเพิ่มขีดความสามารถของประชาชน ในการควบคุมปัจจัยที่เป็นตัวกำหนดสุขภาพและพัฒนาสุขภาพของตนเอง ซึ่งเป็นปัจจัยสำคัญต่อการพัฒนาเศรษฐกิจและสังคมของประเทศต่อไป ในส่วนของการศึกษาต่อ สามารถศึกษาต่อได้ในทุกหลักสูตรที่เปิดรับบัณฑิตจากสาขาวิทยาศาสตร์บัณฑิต ทั้งในและนอกประเทศ

**คลินิกกายภาพบำบัด**
นอกจากนี้ ทางคณะยังได้เปิดคลินิกกายภาพบำบัด เพื่อให้บริการแก่บุคลากร นิสิต และบุคลากรทั่วไป โดยเปิดบริการ 2 แห่ง คือ- คลินิกกายภาพบำบัด มศว องครักษ์ ณ ชั้น 1 อาคารเรียนกายภาพบำบัด คณะสหเวชศาสตร์ - คลินิกกายภาพบำบัด มศว ประสานมิตร ณ ชั้น 6 

**การบริการวิชาการ**
คณะสหเวชศาสตร์ มศว ให้บริการทางวิชาการโดยผ่านโครงการศูนย์กายภาพบำบัดและการเคลื่อนไหว และโครงการส่งเสริมสุขภาพชุมชน โดยมีวัตถุประสงค์เพื่อการส่งเสริมการเรียนรู้ในการดูแลสุขภาพทั้งในระดับนักวิชาการ นักกายภาพบำบัด นักส่งเสริมสุขภาพ อาสาสมัครสุขภาพ ตลอดจนส่งเสริมให้ประชาชนในชุมชนได้เรียนรู้ที่จะดูแลสุขภาพตนเอง นอกจากนั้นยังส่งเสริมให้ศิษย์เก่าได้มีโอกาสเรียนรู้เพื่อพัฒนาตนเองอย่างต่อเนื่อง โดยการจัดอบรมเชิงปฏิบัติการอย่างสม่ำเสมอเพื่อให้ศิษย์เก่าได้แลกเปลี่ยนเรียนรู้ร่วมกับคณาจารย์

**แหล่งข้อมูลอื่น**
  คณะกายภาพบำบัด date=2006-11-12 
หมวดหมู่:คณะกายภาพบำบัดในประเทศไทย
คณะกายภาพบำบัด
หมวดหมู่:อำเภอในจังหวัดนครสวรรค์

สำหรับข้อมูลเพิ่มเติมของจังหวัด ดูบทความหลักที่ จังหวัดนครสวรรค์
นครสวรรค์
หมวดหมู่:จังหวัดนครสวรรค์
หมวดหมู่:หน่วยการบริหารในจังหวัดนครสวรรค์
อำเภอตากฟ้า

ตากฟ้า เป็นอำเภอหนึ่งของจังหวัดนครสวรรค์

**ประวัติ**
คำว่า "ตากฟ้า" มีที่มาว่า เดิมอำเภอตากฟ้าเป็นป่าดงดิบ มีต้นไม้ปกคลุมโดยทั่วไป มีลานว่างซึ่งมีแสงแดดส่องถึง ไก่ฟ้าชอบมาเล่นแสงแดด พวกพรานป่าเห็นจึงเรียกบริเวณลานว่างนี้ว่า "ลานไก่ฟ้า" และเมื่อชาวบ้านเข้ามาอาศัยอยู่บริเวณนี้ ได้นำผ้าไปตากที่ลานเพราะมีแสงแดดส่องถึง เลยเรียกติดปากว่า "ลานตากผ้า" และเมื่อเวลาผ่านไปชื่อเรียกดังกล่าวก็กลายเป็นลานตากฟ้า จนในที่สุดจึงได้ชื่อว่า "ตากฟ้า" มาจนถึงปัจจุบัน
อำเภอตากฟ้า ได้จัดตั้งตามพระราชกฤษฎีกาจัดตั้งอำเภอตากฟ้า พ.ศ. 2513 โดยแยกการปกครองของตำบลตากฟ้า ตำบลอุดมธัญญา ตำบลลำพยนต์ ตำบลหนองพิกุล และตำบลสุขสำราญ ออกจากอำเภอตาคลี เมื่อวันที่ 13 ตุลาคม พ.ศ. 2513
และเมื่อวันที่ 6 ตุลาคม พ.ศ. 2517 ได้รับโอนพื้นที่หมู่ 11 บ้านซับตะเคียน มาจากตำบลสำโรงชัย อำเภอไพศาลี ให้มาขึ้นกับตำบลสุขสำราญ
ต่อมาตำบลตากฟ้ามีพื้นที่กว้างขวาง ไม่สามารถดูแลได้ทั่วถึง โดยวันที่ 8 พฤศจิกายน พ.ศ. 2536 ได้แบ่งพื้นที่หมู่ที่ 1-3, หมู่ที่ 7, หมู่ที่ 12-14 และหมู่ที่ 16 ของตำบลตากฟ้าในขณะนั้น ตั้งเป็นตำบลเขาชายธง ทำให้อำเภอตากฟ้ามีทั้งหมด 7 ตำบลในปัจจุบัน

**ที่ตั้งและอาณาเขต**
อำเภอตากฟ้าตั้งอยู่ทางทิศตะวันออกเฉียงใต้ของจังหวัด มีอาณาเขตติดต่อกับเขตการปกครองข้างเคียงดังต่อไปนี้- ทิศเหนือ ติดต่อกับอำเภอพยุหะคีรีและอำเภอท่าตะโก- ทิศตะวันออก ติดต่อกับอำเภอท่าตะโกและอำเภอไพศาลี- ทิศใต้ ติดต่อกับอำเภอหนองม่วง (จังหวัดลพบุรี) และอำเภอตาคลี- ทิศตะวันตก ติดต่อกับอำเภอตาคลี

**การแบ่งเขตการปกครอง**

**การปกครองส่วนภูมิภาค**
อำเภอตากฟ้าแบ่งพื้นที่การปกครองออกเป็น 7 ตำบล 76 หมู่บ้าน ได้แก่

**การปกครองส่วนท้องถิ่น**
ท้องที่อำเภอตากฟ้าประกอบด้วยองค์กรปกครองส่วนท้องถิ่น 8 แห่ง ได้แก่- เทศบาลตำบลตากฟ้า ครอบคลุมพื้นที่บางส่วนของตำบลตากฟ้าและตำบลสุขสำราญ- เทศบาลตำบลอุดมธัญญา ครอบคลุมพื้นที่ตำบลอุดมธัญญาทั้งตำบล- องค์การบริหารส่วนตำบลตากฟ้า ครอบคลุมพื้นที่ตำบลตากฟ้า (นอกเขตเทศบาลตำบลตากฟ้า)- องค์การบริหารส่วนตำบลลำพยนต์ ครอบคลุมพื้นที่ตำบลลำพยนต์ทั้งตำบล- องค์การบริหารส่วนตำบลสุขสำราญ ครอบคลุมพื้นที่ตำบลสุขสำราญ (นอกเขตเทศบาลตำบลตากฟ้า)- องค์การบริหารส่วนตำบลหนองพิกุล ครอบคลุมพื้นที่ตำบลหนองพิกุลทั้งตำบล- องค์การบริหารส่วนตำบลพุนกยูง ครอบคลุมพื้นที่ตำบลพุนกยูงทั้งตำบล- องค์การบริหารส่วนตำบลเขาชายธง ครอบคลุมพื้นที่ตำบลเขาชายธงทั้งตำบล

**เศรษฐกิจ**
 ธนาคารมี 3 แห่ง ได้แก่
# ธนาคารออมสิน
# ธนาคารกรุงไทย 
# ธนาคารเพื่อการเกษตรและสหกรณ์การเกษตร

**การศึกษา**
 โรงเรียนมัธยม
# โรงเรียนตากฟ้าวิชาประสิทธิ์
# โรงเรียนอุดมธัญญาประชานุเคราะห์- วิทยาลัยของรัฐบาล
1. วิทยาลัยการอาชีพการตากฟ้า
ตากฟ้า
การจักสาน

เครื่องจักสาน
การจักสาน เป็นงานหัตถกรรมอย่างหนึ่ง และนับเป็นงานศิลปะประเภททัศนศิลป์ได้ด้วย การจักสานเป็นการนำวัสดุขนาดเล็กและยาว มาขัด หรือสาน กันจนเป็นชิ้นงาน เช่น เสื่อ หรือภาชนะอื่นๆ เช่น ตะกร้า เข่ง หรือของใช้อื่นๆ เช่น ลูกตะกร้อ เป็นต้น

**วัสดุที่ใช้**
วัสดุที่ใช้ในงานจักสาน มักเป็นวัสดุจากธรรมชาติ เช่น ไม้ไผ่ หวาย ปอ กระจูด เป็นต้น ในภายหลังมีการใช้ผักตบชวา และวัสดุเลียนแบบธรรมชาติและอื่นๆ ทำให้มีความทนทานมากขึ้น แต่มีสีสันและคุณลักษณะภายนอกคล้ายวัสดุธรรมชาติต่างๆ แต่ก็ไม่สามารถนำมาใช้ได้ทุกอย่าง

**กรรมวิธี**
การสานนั้น มีลักษณะคล้ายกับการทอผ้านั่นคือ ใช้วัสดุขนาดเล็กและยาว ที่เรียกว่า ตอก หรือ ต้นไผ่ที่นำมาขัดจนกลายเป็นเส้นเล็กๆ มาขัดประสานกัน แต่ตอกในการจักสานนั้นมีขนาดใหญ่กว่าเส้นด้ายมาก ลวดลายของงานจึงมีขนาดใหญ่ และมีความแตกต่างไปจากงานทอ สำหรับการสานเสื่อนั้น ยังมีการใช้เครื่องทอเสื่อคล้ายหูกทอผ้า แต่มีขนาดเล็กกว่า
หมวดหมู่:ทัศนศิลป์
หมวดหมู่:หัตถกรรม
เป็นต้นยังไม่จบ
BB

(BB Bb หรือ bb) สามารถหมายถึง- แบล็กเบอร์รี (BlackBerry) โทรศัพท์มือถือและสมาร์ตโฟนจากบริษัทอาร์ไอเอ็ม ประเทศแคนาดา- แบล็กบอร์ด (Blackboard) ระบบจัดการความรู้- กระดานข่าวอิเล็กทรอนิกส์ (bulletin board) หรือ เว็บบอร์ด- บี. บี. คิง นักดนตรีแนวบลูส์ที่มีชื่อเสียง- บักส์ บันนี ตัวละครการ์ตูนกระต่าย- แบล็กเบลต์ (black belt) ระดับของคนที่ได้เกียรติประวัติของ ในการบริหารคุณภาพของระบบซิกส์ซิกมา- บิ๊ก บราเธอร์ เกมเรียลลิตี้โชว์ที่นำผู้เข้าแข่งขันประมาณ 12 คน มาใช้ชีวิตด้วยกันในบ้านหลังหนึ่ง
แฮร์รี แชพิน

แฮร์รี แชพิน (Harry Chapin) เป็นนักแต่งเพลงและนักดนตรีชาวอเมริกัน เพลงนี้ขึ้นสู่ความนิยมอันดับหนึ่งของบิลบอร์ดในเดือนธันวาคม ปี 1974 เพลง Cat's in the Cradle ยอดขายได้เป็นล้านแผ่น และได้รับเสนอชื่อเข้าแข่งขันเป็นเพลงยอดเยี่ยมชิงรางวัลแกรมมี่ กล่าวขวัญกันว่าเป็นเพลงที่ "ทำให้คนที่เป็นพ่อรู้สึกไม่สบายใจมากที่สุดในประวัติศาสตร์" 
แฮร์รี แชพินเสียชีวิตจากอุบัติเหตุรถยนต์เมื่อ 18 ก.ค. 1981 อายุได้เพียง 38 ปีเท่านั้น อนุสรณ์ของเขานอกจากเพลงที่ไพเราะหลายเพลงแล้วก็คือมูลนิธิที่เขาตั้งไว้เป็นการกุศลเพื่อช่วยเหลือเด็กๆที่หิวโหยทั่วโลก

**ที่มาของเพลง Cat's in the Cradle**
เพลงนี้ได้รับแรงบันดาลใจมาจากบทกวีของภรรยาของ Harry Chapin เองคือ Sandy Cashmore ซึ่งเขียนบทกวีขึ้นมาเมื่อนึกถึงชีวิตของสามีคนแรกของเธอคือ James Cashmore
James Cashmore เป็นลูกของ John Cashmore เศรษฐีนักธุรกิจที่ไต่เต้ามาจากความด้อยโอกาส การศึกษาเป็นทางการน้อยมาก เมื่อร่ำรวยจึงตั้งเป้าให้ลูกชายคนเดียวนั้นเป็นโน่นเป็นนี่ เจ้ากี้เจ้าการจัดแจงทุกอย่างให้ลูก ตั้งแต่เรื่องเรียนไปจนถึงแม้ตอนทำงาน Sandy สังเกตเห็นความสัมพันธ์ของพ่อลูกคู่นี้ว่าแม้จะไม่ทะเลาะเบาะแว้งกันแต่ทว่าห่างเหิน ไม่มีความสนิทสนม ผู้เป็นลูกขาดความมั่นใจในตัวเองอย่างยิ่ง เธอมีบุตรกับ James Cashmore สี่คนแล้วก็เลิกรากันและมาแต่งงานใหม่กับ Harry Chapin มีอยู่วันหนึ่งเธอนึกถึงสามีเก่าขึ้นมาก็เลยแต่งบทกวีให้บทหนึ่ง รำพันถึงความสัมพันธ์ที่ห่างเหินของพ่อกับลูกเพราะการที่พ่อเพ่งเล็งความสำเร็จในหน้าที่การงานมากเกินไปจนไม่มีเวลาให้กับลูก แล้วก็เอาให้ Chapin ดู เขาดูแล้วก็เฉยๆจนกระทั่งปีหนึ่งผ่านไป เธอมีลูกชายกับเขาคนหนึ่ง Harry เมื่อตัวเองมีลูกชายก็เลยนึกถึงบทกวีที่เธอเขียนไว้ให้เขาได้ก็เลยฉวยกีตาร์มาขยับแต่งเพลงตามเค้าโครงของบทกวีนั้น จึงบังเกิดมาเป็นเพลง Cat's In The Cradle ที่ไพเราะและลึกซึ้งกินใจดังกล่าว

**ผลงาน**
Chapin Music (1966, Rock-Land Records) 
*Heads and Tales (1972, Elektra) 
*Sniper and Other Love Songs (1972, Elektra) 
*Short Stories (Harry Chapin) (1973, Elektra) 
*Verities & Balderdash (1974, Elektra) 
*Portrait Gallery (1975, Elektra) 
*Greatest Stories Live (Double Album, 1976, Elektra) 
*On the Road to Kingdom Come (1976, Elektra) 
*Dance Band on the Titanic (อัลบั้มคู่, 1977, Elektra) 
*Living Room Suite (1978, Elektra) 
*Legends of the Lost and Found (อัลบั้มคู่, 1979, Elektra) 
*Sequel (1980, Boardwalk Records) 
*Anthology of Harry Chapin (1985, Elektra) 
*Remember When the Music (1987, Dunhill Compact Classics) 
*The Gold Medal Collection (1988, Elektra) 
*The Last Protest Singer (1988, Dunhill Compact Classics) 
*The Bottom Line Encore Collection (1998, Bottom Line / Koch) 
*Story of a Life (1999, Elektra) 
*Heads and Tales / Sniper and Other Love Songs (2004, Elektra. เป็นอัลบั้คู่ที่รวมสองอัลบั้มแรก นำออกมาขายอีกครั้ง เพิ่มเพลงแถม) 
*Introducing: Harry Chapin (2006) 

**แหล่งข้อมูลอื่น**
 http://www.harrychapinmusic.com/  - official site, สร้างโดยครอบครัว Chapin- http://www.harrychapin.com/ - สร้างโดยแฟนเพลง

1981
หมวดหมู่:นักร้องอเมริกัน
หมวดหมู่:บุคคลจากบรุกลิน
นินเท็นด็อกส์

นินเท็นด็อกส์ (Nintendogs) เป็นวิดีโอเกมในการจำลองเลี้ยงสุนัขสำหรับเครื่องเล่นนินเท็นโด ดีเอส โดยผู้เล่นเกมจะมีการโต้ตอบกับลูกสุนัขผ่านทางหน้าจอสัมผัส (touch screen) และไมโครโฟนของเครื่องเกม นินเท็นด็อกส์ออกตัวในงาน E3 ในปี 2547 และวางจำหน่ายครั้งแรกในประเทศญี่ปุ่น วันที่ 21 เมษายน พ.ศ. 2548 ผลิตและพัฒนาโดยบริษัทนินเท็นโด ออกแบบโดย คิโยะชิ มิซุกิ

**ลักษณะเกม**
เกมดำเนินไปโดยผู้เล่นทำการโต้ตอบกับลูกสุนัขภายในจอผ่านทางหน้าจอสัมผัสหรือไมโครโฟน โดยผู้เล่นสามารถเล่นกับสุนัข การโยนลูกบอล การโยนจานร่อน การฝึกสุนัข อาบน้ำ และพาสุนัขเดินเล่นในเมือง และสามารถนำสุนัขที่ถูกฝึกไปประกวดแข่งขันได้ เกมนินเท็นด็อกส์ยังสามารถให้ผู้เล่นสองคน ที่มีเครื่องเกมอย่างละเครื่องเชื่อมต่อกันผ่านทางวายฟาย โดยให้สุนัขของผู้เล่นแต่ละคนมาเล่นด้วยกัน

**รุ่นต่างๆ ของนินเท็นด็อกส์**
เกมนินเท็นด็อกส์ในแต่ละรุ่นจะมีสุนัขให้เลือกเลี้ยงด้วยกัน 6 พันธุ์ ซึ่งได้ออกมาแล้ว 4 รุ่น ได้แก่ "ชิวาวาและผองเพื่อน" (Chihuahua and Friends), "ดัชชุนด์และผองเพื่อน (Dachshund and Friends), "ชิบะและผองเพื่อน" (Shiba and Friends) ซึ่งในภาคนี้ใช้ชื่อในอเมริกาและยุโรปว่า "ลาบราดอร์และผองเพื่อน" (Labrador and Friends) และรุ่นล่าสุด Best Friends Edition โดยเมื่อเริ่มต้นเกม แต่ละรุ่นจะมีสุนัขให้เลือก 6 พันธุ์ และเมื่อเล่นไปเรื่อยๆ จะมีสุนัขมาให้เลือกเพิ่มขึ้น เช่น ไปเจอเพื่อนที่เลี้ยงสุนัขพันธุ์อื่นผ่านทางวายฟาย หรือคะแนนผู้เลี้ยงสูงกว่าที่กำหนด และจะมีอีกสองพันธุ์ที่ซ่อนคือ แจ็ก รัสเซลล์ สามารถนำมาเลี้ยงเมื่อค้นพบหนังสือแจ็กรัสเซลล์ และ ดัลเมเชียน เมื่อค้นพบหมวกนักดับเพลง
หมวดหมู่:นินเท็นโด
หมวดหมู่:เกมสำหรับนินเท็นโดดีเอส
หมวดหมู่:สุนัข
หมวดหมู่:สุนัขในวัฒนธรรมประชานิยม
รายชื่อคณะสังคมศาสตร์ในประเทศไทย

รายชื่อสถาบันอุดมศึกษาในประเทศไทย ที่เปิดสอนวิชาในกลุ่มสังคมศาสตร์ คือ สาขาวิชาที่ใช้ระเบียบวิธีทางวิทยาศาสตร์เพื่อศึกษาโลกในเรื่องที่เกี่ยวข้องกับความสัมพันธ์ระหว่างมนุษย์ หน่วยสังคมต่าง ๆ ของมนุษย์ รวมทั้งพฤติกรรมของมนุษย์ในแง่มุมต่าง ๆ วิชาในสังคมศาสตร์แตกต่างจากวิชาในกลุ่มมนุษยศาสตร์ เนื่องจากหลาย ๆ สาขาวิชาในสังคมศาสตร์เน้นการหาความรู้และความสัมพันธ์ของปัจจัยต่าง ๆ ที่ส่งผลต่อการดำเนินพฤติกรรมของมนุษย์และปรากฏการณ์ทางสังคมด้วยกระบวนการแบบปฏิฐานและประจักษ์นิยม ทั้งเชิงปริมาณ (quantitative method) และเชิงคุณภาพ (qualitative method) อย่างเป็นวิทยาศาสตร์

**รายชื่อคณะสังคมศาสตร์ในประเทศไทย**
 หมายเหตุ จัดเรียงตามชื่อมหาวิทยาลัย และตามชื่อคณะ

**ดูเพิ่ม**
 คณะวิชา
หมวดหมู่:คณะสังคมศาสตร์ในประเทศไทย
สังคมศาสตร์
สังคมศาสตร์
พระมงคลบพิตร

พระมงคลบพิตร เป็นพระพุทธรูปประธานประจำวิหารพระมงคลบพิตร ตำบลประตูชัย อำเภอพระนครศรีอยุธยา จังหวัดพระนครศรีอยุธยา พระมงคลบพิตร ไม่ปรากฏหลักฐานแน่ชัดว่าสร้างในรัชกาลใดแห่งกรุงศรีอยุธยา แต่มีการสันนิษฐานว่าสร้างใน สมัยอยุธยาตอนต้นระหว่างปี พ.ศ. 1991 – 2145 เพราะพระพักตร์แม้จะมีลักษณะค่อนข้างเป็นวงรี แต่ก็ยังคงเห็นเค้าพระพักตร์เป็นเหลี่ยมอยู่ ซึ่งเป็นพุทธลักษณะแบบอยุธยาตอนต้น เมื่อพิจารณาถึงเส้นพระขนงที่โค้ง ก็จะพบว่าเป็นศิลปะที่ ผสมผสานกับศิลปะสุโขทัยอีกด้วย องค์พระก่อด้วยอิฐแล้วหุ้มสำริดแผ่น นับเป็นพระพุทธรูปขนาดใหญ่ที่สุดองค์หนึ่งของประเทศไทย
จากหลักฐานมีอยู่ว่า เมื่อปี พ.ศ. 2146 พระเจ้าทรงธรรมได้โปรดเกล้า ฯ ให้ชะลอหลวงพ่อวัดมงคลบพิตร จากด้านตะวันออกของวังหลวงมาไว้ทางด้านตะวันตก ณ ที่ประดิษฐานปัจจุบัน และยังได้โปรดเกล้า ฯ ให้สร้างพระมณฑปที่มีลักษณะเช่นเดียวกับมณฑปพระพุทธบาทสระบุรีสวมไว้ด้วย 
ในสมัยพระเจ้าเสือ เกิดอสุนีบาตต้องยอดพระมณฑป เกิดไฟไหม้พังลงมาต้องพระศอของพระมงคลบพิตรหัก พระองค์จึงโปรดเกล้าฯ ให้รื้อเครื่องบนออกแล้วสร้างใหม่เป็นพระวิหาร แต่คงทำเครื่องยอดอย่าง มณฑปของเดิม ต่อมาในสมัยพระเจ้าบรมโกศ ได้โปรดเกล้าฯ ให้เจ้าฟ้าธรรมาธิเบศน์เป็นแม่กองบูรณปฏิสังขรณ์ และได้รื้อยอดมณฑปเดิมเปลี่ยนเป็นพระวิหารหลังคาคล้ายในปัจจุบัน เมื่อเสียกรุงศรีอยุธยาครั้งสุดท้ายวิหารและพระพุทธรูปถูกไฟไหม้ ชำรุดทรุดโทรม เครื่องบนวิหารหักลงมาต้องพระเมาฬี และพระกรข้างขวาหัก
พระมงคลบพิตร ก่อนการบูรณะและหลังการบูรณะขั้นเบื้องต้นในสมัยรัชกาลที่ 7
ในปี พ.ศ. 2474 สมัยพระยาโบราณราชธานินทร์ ตำแหน่งสมุหเทศาภิบาลมณฑลอยุธยา คุณหญิงอมเรศร์สมบัติกับพวก ได้ขอยื่นเรื่องซ่อมแซมวิหาร แต่รัฐบาลไม่อนุญาต เนื่องจากต้องการที่จะรักษาตามแบบอย่างทางโบราณคดี โดยจะออกแบบให้ปูชนียสถานกลางแจ้งเหมือนไดบุซึของญี่ปุ่น แต่ด้วยเวลานั้นรัฐบาลยังไม่มีงบประมาณพร้อมในการดำเนินการ
ต่อมาในปี พ.ศ. 2499 รัฐบาลสมัยจอมพล ป.พิบูลสงคราม จึงได้เริ่มการบูรณปฏิสังขรณ์พระวิหารและองค์พระพุทธเสียใหม่ดังที่เห็นอยู่ในปัจจุบันนี้ ในคราวบูรณะพระมงคลบพิตรในปี พ.ศ. 2500 กรมศิลปากรได้พบพระพุทธรูปบรรจุไว้ในพระอุระด้านขวา เป็นจำนวนมาก ปัจจุบันเก็บรักษาอยู่ที่ พิพิธภัณฑสถานแห่งชาติ เจ้าสามพระยา และ พิพิธภัณฑสถานแห่งชาติ จันทรเกษม นายอูนุ นายกรัฐมนตรีสหภาพพม่าในขณะนั้น ได้บริจาคเงินจำนวนสองแสนบาท ร่วมกับฝ่ายรัฐบาลไทยอีกสองแสนห้าหมื่นบาท

**อ้างอิง **
 วิไลรัตน์. 2546. กรุงศรีอยุธยา. อมรินทร์พริ้นติ้ง 

**ดูเพิ่ม**
 วิหารพระมงคลบพิตร
มงคลบพิตร
มงคลบพิตร
หมวดหมู่:โบราณวัตถุในจังหวัดพระนครศรีอยุธยา
หมวดหมู่:พระพุทธรูปขนาดมหึมาในประเทศไทย
ภาพดิจิทัล

การสแกนครั้งแรกด้วย SEAC  เมื่อปี ค.ศ. 1957
ภาพดิจิทัล เป็นการแสดงผลภาพในลักษณะสองมิติในหน่วยที่เรียกว่าพิกเซล
ภาพดิจิทัลสามารถนิยามเป็นฟังก์ชันสองมิติ   โดยที่   และ   เป็นพิกัดของภาพ และแอมพลิจูดของ  ที่พิกัด  ใดๆภายในภาพคือค่าความเข้มแสงของภาพ (intensity) ที่ตำแหน่งนั้นๆ และเมื่อ  และแอมพลิจูดของ  เป็นค่าจำกัด (finite value) จึงเรียกรูปภาพนี้ว่าเป็นภาพดิจิทัล (digital image) และถ้ากำหนดให้ภาพ   มีขนาด M แถวและ N คอลัมน์ และพิกัดของจุดกำเนิดของภาพคือที่ตำแหน่ง  = (0,0) แล้ว จะสามารถเขียนสมการให้อยู่ในรูปเมทริกซ์ได้ดังนี้
ค่าแต่ละค่าที่อยู่ในเมทริกซ์จะเรียกว่า พิกเซล (pixel) โดยตำแหน่ง (0,0) จะอยู่ทางด้านซ้ายมือสุดด้านบนของภาพ การจัดลำดับตำแหน่งของจุดภาพจะเรียงจากซ้ายไปขวาในแต่ละเส้นจุดและจัดลำดับของเส้นจุดจะเรียงจากบนลงล่างการเก็บค่าของความเข้มแสงของภาพ
ดิจิทัลลงหน่วยความจำในลักษณะเส้นจุด (raster) นี้จะเรียกภาพบิตแมป หรือ ภาพแรสเตอร์ แต่ภาพที่จัดเก็บในลักษณะนี้จะมีขนาดใหญ่จึงมีการบีบอัดภาพ (image compression) เพื่อให้ข้อมูลภาพมีขนาดเล็กลง
การสร้างภาพดิจิทัลสามารถสร้างได้จากอุปกรณ์รับภาพเช่น กล้องดิจิทัล เครื่องกราดภาพ เป็นต้น ภาพดิจิทัลยังสามารถสร้างโดยการสังเคราะห์จากสิ่งที่ไม่ใช่ข้อมูลภาพเช่น ฟังก์ชันทางคณิตศาสตร์ หรือ แบบจำลองเรขาคณิตแบบสามมิติซึ่งการสร้างภาพลักษณะนี้เป็นส่วนหนึ่งในงานด้านคอมพิวเตอร์กราฟิกส์
หมวดหมู่:การประมวลผลภาพ
หมวดหมู่:การสร้างภาพดิจิทัล
หมวดหมู่:คอมพิวเตอร์กราฟิกส์
หมวดหมู่:อำเภอในจังหวัดลพบุรี

สำหรับข้อมูลเพิ่มเติมของจังหวัด ดูบทความหลักที่ จังหวัดลพบุรี
ลพบุรี
หมวดหมู่:จังหวัดลพบุรี
หมวดหมู่:หน่วยการบริหารในจังหวัดลพบุรี
อำเภอหนองม่วง

หนองม่วง เป็นอำเภอตั้งอยู่ในจังหวัดลพบุรี ยกฐานะเป็นกิ่งอำเภอ เมื่อปี พ.ศ. 2533 และเป็นอำเภอในปี พ.ศ. 2539

**ที่ตั้งและอาณาเขต**
อำเภอหนองม่วงตั้งอยู่ทางทิศตะวันตกเฉียงเหนือของจังหวัด มีอาณาเขตติดต่อกับเขตการปกครองข้างเคียงดังต่อไปนี้- ทิศเหนือ ติดต่อกับอำเภอไพศาลี (จังหวัดนครสวรรค์) และอำเภอโคกเจริญ- ทิศตะวันออก ติดต่อกับอำเภอโคกเจริญและอำเภอสระโบสถ์- ทิศใต้ ติดต่อกับอำเภอโคกสำโรงและอำเภอบ้านหมี่ - ทิศตะวันตก ติดต่อกับอำเภอบ้านหมี่ อำเภอตาคลี อำเภอตากฟ้า และอำเภอไพศาลี (จังหวัดนครสวรรค์) 

**ประวัติ**
อำเภอหนองม่วงก่อตั้งโดยแยกพื้นที่บางส่วนออกมาจากอำเภอโคกสำโรง จัดตั้งเป็น กิ่งอำเภอหนองม่วง เมื่อวันที่ 1 เมษายน พ.ศ. 2533 ซึ่งนายนิยม วรปัญญา สมาชิกสภาผู้แทนราษฎร จังหวัดลพบุรี ได้ยื่นกระทู้ในสภาผู้แทนราษฎร และได้รับการยกฐานะเป็น อำเภอหนองม่วง เมื่อปี พ.ศ. 2539 มีผลบังคับใช้ตั่งแต่วันที่ 5 ธันวาคม พ.ศ. 2539 

**การแบ่งเขตการปกครอง**

**การปกครองส่วนภูมิภาค**
อำเภอหนองม่วงแบ่งเขตการปกครองออกเป็น 6 ตำบล 66 หมู่บ้าน

**การปกครองส่วนท้องถิ่น**
ท้องที่อำเภอหนองม่วงประกอบด้วยองค์กรปกครองส่วนท้องถิ่น 7 แห่ง ได้แก่- เทศบาลตำบลหนองม่วง ครอบคลุมพื้นที่บางส่วนของตำบลหนองม่วง- องค์การบริหารส่วนตำบลหนองม่วง ครอบคลุมพื้นที่ตำบลหนองม่วง (เฉพาะนอกเขตเทศบาลตำบลหนองม่วง)- องค์การบริหารส่วนตำบลบ่อทอง ครอบคลุมพื้นที่ตำบลบ่อทองทั้งตำบล- องค์การบริหารส่วนตำบลดงดินแดง ครอบคลุมพื้นที่ตำบลดงดินแดงทั้งตำบล- องค์การบริหารส่วนตำบลชอนสมบูรณ์ ครอบคลุมพื้นที่ตำบลชอนสมบูรณ์ทั้งตำบล- องค์การบริหารส่วนตำบลยางโทน ครอบคลุมพื้นที่ตำบลยางโทนทั้งตำบล- องค์การบริหารส่วนตำบลชอนสารเดช ครอบคลุมพื้นที่ตำบลชอนสารเดชทั้งตำบล

**อ้างอิง**
หนองม่วง
หมวดหมู่:อำเภอในจังหวัดเพชรบูรณ์

สำหรับข้อมูลเพิ่มเติมของจังหวัด ดูบทความหลักที่ จังหวัดเพชรบูรณ์
เพชรบูรณ์
หมวดหมู่:จังหวัดเพชรบูรณ์
หมวดหมู่:หน่วยการบริหารในจังหวัดเพชรบูรณ์
ศักดิ์ศรี

ศักดิ์ศรี คือ คุณค่าที่มาจากความเป็นอิสระของมนุษย์หรือความสามารถในการกำหนดตัวเอง (autonomy) มีองค์ประกอบหลักสองประการคือเป็นคุณค่าที่ปราศจากเงื่อนไขและเป็นคุณค่าที่นำไปเปรียบเทียบไม่ได้
หมวดหมู่:สิทธิมนุษยชน
หมวดหมู่:จริยธรรม
หมวดหมู่:กฎหมายรัฐธรรมนูญ
อุปกิเลส

อุปกิเลส (อ่านว่า อุปะกิเหลด, อุบปะกิเหลด) แปลว่า ธรรมชาติที่เข้าไปทำให้ใจเศร้าหมอง, เครื่องทำให้ใจเศร้าหมอง หมายถึง สิ่งที่ทำให้ใจเศร้าหมองขุ่นมัวไม่แจ่มใส ทำให้ใจหม่นไหม้ ทำให้ใจเสื่อมทราม กล่าวโดยรวมก็คือสิ่งที่ทำให้ใจสกปรก ไม่สะอาดบริสุทธิ์นั่นเอง
อุปกิเลส แสดงไว้ 16 ประการคือ
#  อภิชฌาวิสมโลภะ ความเพ่งเล็งอยากได้ไม่เลือกที่ จ้องละโมบ  มุ่งแต่จะเอาให้ได้
# พยาบาท  ความพยาบาท คิดหมายปองร้ายทำลายผู้อื่นให้เสียหายหรือพินาศ ยึดความเจ็บแค้นของตนเป็นอารมณ์
# โกธะ  ความโกรธ จิตใจมีอาการพลุ่งพล่านเดือดดาล เมื่อถูกทำให้ไม่พอใจ
# อุปนาหะ ความผูกเจ็บใจ เก็บความโกรธไว้ แต่ไม่คิดผูกใจที่จะทำลายเหมือนพยาบาท  เป็นแต่ว่าจำการกระทำไว้ ไม่ยอมลืม ไม่ยอมปล่อย
# มักขะ  ความลบหลู่บุญคุณ ไม่รู้จักบุญคุณ , ลำเลิกบุญคุณ เช่น ถูกช่วยเหลือให้ได้ดิบได้ดี แต่กลับพูดว่า เขาไม่ได้ช่วยอะไรเลย เป็นต้น หรือจะเรียกง่ายๆ ว่า “คนอกตัญญู”
# ปลาสะ (อ่านว่า ปะลาสะ) ความตีเสมอ เอาตัวเราเข้าไปเทียบกับคนอื่น
# อิสสา  ความริษยา กระวนกระวายทนไม่ได้เมื่อเห็นคนอื่นได้ดีกว่า
# มัจฉริยะ ความตระหนี่หวงแหน แม้มีเรื่องจำเป็นต้องเสียสละแต่กลับไม่ยอม
# มายา ความปกปิดสภาพธรรมความจริงในตน เช่นการกดความคิดความรู้สึกจริงๆไว้ไม่ให้รู้ชัด การพยายามไม่นึกถึง ไม่ตรงไปตรงมากับตนเอง และ ผู้อื่น
# สาเถยยะ  ความโอ้อวด
# ถัมภะ  ความหัวดื้อถือรั้น จิตใจแข็งกระด้าง ไม่ยอมรับการช่วยเหลือหรือต่อต้านปฏิเสธสิ่งที่มีประโยชน์
# สารัมภะ   ความแข่งดี  แก่งแย่งชิงดีให้อีกฝ่ายเสียศักดิ์ศรี  ยื้อแย่งเอามาโดยปราศจากกติกาความยุติธรรม
# มานะ  ความสำคัญตัว ว่าเหนือกว่าเขา เสมอเขา หรือ ต่ำกว่าเขา
# อติมานะ  ความดูหมิ่นดูแคลน เหยียดหยามหรือดูถูก 
# มทะ   ความมัวเมา ความหลงเพลิดเพลินในสิ่งที่ไม่ใช่สาระ  ซึ่งมี 4 ประการ ได้แก่ 1.เมาในชาติกำเนิดหรือฐานะตำแหน่ง  2.เมาในวัย  3.เมาในความแข็งแรงไม่มีโรค  และ 4. เมาในทรัพย์
# ปมาทะ  ความประมาทเลินเล่อ จมอยู่ในความประมาท ขาดสติกำกับ แยกดีชั่วไม่ออก
อุปกิเลส ทั้ง 16 ประการนี้ แม้ประการใดประการหนึ่งเมื่อเกิดขึ้นในใจแล้วก็จะทำให้ใจสกปรกไม่ผ่องใสทันที และจะส่งผลให้เจ้าของใจหมดความสุขกายสบายใจ เกิดความเร่าร้อน หรือเกิดความฮึกเหิมทะนงตัว เต้นไปตามจังหวะที่อุปกิเลสนั้นๆ บงการให้เป็นไป

**อ้างอิง**
 พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต พจนานุกรมเพื่อการศึกษาพุทธศาสน์ ชุด คำวัด,  วัดราชโอรสาราม กรุงเทพฯ พ.ศ. 2548-  วัตถูปมสูตร พระไตรปิฎก เล่มที่ ๑๒
หมวดหมู่:ศาสนาพุทธ
หมวดหมู่:คำศัพท์ศาสนาพุทธ
หมวดหมู่:กิเลส
นักวิจัยหลังปริญญาเอก

นักวิจัยหลังปริญญาเอก หรือ โพสต์-ด็อก (post-doc ย่อมาจาก postdoctoral appointment) เป็นตำแหน่งงานทางด้านงานวิจัยให้กับทางมหาวิทยาลัยภายหลังจากบุคคลที่จบการศึกษาในระดับปริญญาเอก โดยทั่วไปช่วงระยะเวลาในการทำงานจะแตกต่างกันขึ้นอยู่กับลักษณะของตัวงาน ตั้งแต่ 6 เดือนจนถึง 5 ปี โดยส่วนใหญ่ตำแหน่งโพสต์-ด็อก จะมีให้กับนักศึกษาในด้านวิทยาศาสาตร์ ถึงแม้ว่าในสาขาอื่นเช่น วิศวกรรม จะมีบ้างก็ตาม เงินเดือนของตำแหน่งโพสต์-ด๊อก เมื่อเปรียบเทียบกับตำแหน่งอื่นในอุตสาหกรรมเดียวกันจะน้อยกว่า แต่โอกาสของตำแหน่งนี้จะเปิดกว้างกว่าเมื่อเปรียบเทียบในเชิงวิชาการ
ตำแหน่งนักวิจัยหลังปริญญาเอกมีความแตกต่างกับผู้ช่วยวิจัยหรือเจ้าหน้าที่วิจัย คือ โดยปกติแล้วจะต้องได้รับปริญญาเอกมาก่อน หรือมีประสบงานในสถาบันวิทยาศาสตร์หรือวงการอุตสาหกรรมที่เทียบเท่ากับปริญญาเอก ในบางกรณี นักวิจัยหลังปริญญาเอกอาจจะต้องจัดการเรียนการสอน ตำแหน่งของนักวิจัยหลังปริญญาจะมีความแตกต่างกันไปตามประเทศและสถานศึกษา ในบางครั้ง อาจมีโอกาสได้เลื่อนตำแหน่ง แต่โดยส่วนใหญ่แล้วจะเป็นตำแหน่งชั่วคราว
หมวดหมู่:การวิจัย
หมวดหมู่:การศึกษา
สนิม

คราบสนิม
สนิม เกิดจากการทำปฏิกิริยากันระหว่าง ออกซิเจนและธาตุเหล็ก เกิดเป็นรอยของการเกิดการผุกร่อน เป็น Corrosion ประเภทหนึ่งซึ่งมักเกิดกับโลหะจำพวกเหล็ก

**ปฏิกิริยาการเกิดสนิมเหล็ก**
เป็นปฏิกิริยาที่พบเห็นได้ง่าย กับสิ่งก่อสร้างต่าง ๆ ที่มีเหล็กเป็นองค์ประกอบ แต่เป็นปฏิกิริยาที่เกิดขึ้นอย่างช้าๆ อาจจะกินเวลายาวนาน เกิดขึ้นเมื่อมีเหล็กสัมผัสกับน้ำและความชื้น โดยจะค่อย ๆ สึกกร่อน กลายเป็นเหล็กออกไซด์ มีชื่อทางเคมีว่า ไฮเดรตเฟอริกออกไซด์ หรือที่เรารู้จักกันว่า สนิมเหล็ก (Fe2O3.XH2O3) มีลักษณะเป็นคราบสีแดง ซึ่งไม่สามารถเกาะอยู่บนผิวของเหล็กได้อย่างเหนียวแน่น สามารถหลุดออกออกไปได้ง่าย ทำให้เนื้อเหล็กที่อยู่ชั้นในสามารถเกิดสนิมต่อจนกระทั่งหมดทั้งชิ้น กระบวนการเกิดสนิมค่อนข้างซับซ้อน โดยมีปัจจัยคือ น้ำและออกซิเจน ซึ่งมีอยู่ทั่วไปในบรรยากาศโลก เหล็กจะเกิดสนิมเร็วขึ้นในบางสภาวะ เช่น สภาวะที่เป็นกรด ตามชายทะเลที่ไอเกลือเข้มข้น เป็นต้น

**การป้องกันเหล็กไม่ให้เกิดสนิม**
1) ใช้วิธีการการเคลือบผิวเหล็ก เพื่อป้องกันไม่ให้เนื้อเหล็กสัมผัสกับน้ำและอากาศโดยตรง เช่น การทาสี การชุบโลหะ อาทิ ดีบุก สังกะสี วิธีนี้มักใช้งานขนาดเล็กหรือกลาง ข้อเสียของวิธีนี้คือ ผิวเคลือบชนิดนี้ สามารถหลุดออกได้ง่าย ทั้งกายภาพและเคมี และผิวเคลือบบางชนิดยังเร่งให้เกิดสนิมเร็วขึ้น เช่น ดีบุก เป็นต้น
2) ใช้วิธีทำให้เป็นเหล็กกล้าไร้สนิม (Stainless steel) โดยการเติมธาตุอื่นๆที่สามารถทำให้เกิดชั้นฟิล์มบางๆขึ้นที่ผิวเหล็ก เช่น โครเมียม นิกเกิล ธาตุเหล่านี้จะสามารถสามารถสร้างฟิล์มบางๆที่ติดแน่นบนผิวเหล็ก ช่วยป้องกันไม่ให้เนื้อเหล็กสัมผัสกับบรรยากาศโดยตรง ผิวเคลือบชนิดนี้นี้มีความคงทนทั้งทางกายภาพและเคมี เหล็กกล้าไร้สนิมมีหลายเกรด แต่ละเกรดก็จะมีส่วนผสมที่ต่างกันออกไป ขึ้นอยู่กับความต้องการในการใช้งานแต่ละประเภท
3) วิธีการป้องกันแบบแคโทดิก โดยใช้โลหะกันกร่อน ผูกติดกับชิ้นงานที่ต้องการไม่ให้เกิดสนิม โลหะที่นิยมใช้เป็นโลหะกันกร่อน เช่น แมกนีเซียม สังกะสี อะลูมีเนียมที่ทำการขัดผิวออกแล้ว

4) ใช้วิธีการใช้กระแสไฟฟ้าเพื่อให้เหล็กมีศักย์ไฟฟ้าสูงกว่าบริเวณใกล้เคียง (อังกฤษ: Impressed Current) ซึ่งจะทำให้เหล็กไม่เกิดการสูญเสียอิเล็กตรอนและกลายเป็นสนิม วิธีนี้สามารถป้องกันการเกิดสนิมได้ทุกสภาพแวดล้อม แตมีค่าใช้จ่ายที่สูง และต้องอาศัยแหล่งกำเนิดกระแสไฟฟ้าซึ่งไม่สะดวกกบการโยกย้ายไปมา จึงเหมาะสมกับโครงสร้างใหญ่ๆ ที่ต้องใช้งานในสภาพแวดล้อมที่เสี่ยงต่อการเกิดสนิมอย่างรุนแรง เช่น ท่อที่ฝังอยู่ใต้ดิน ท่อส่งน้ำมันใต้ทะเล เป็นต้น

**แหล่งข้อมูลอื่น**
  การป้องกันการเกิดสนิมเหล็ก date=2008-03-27  ข้อมูลจากวิศวกรรมศาสตร์ จุฬาลงกรณ์มหาวิทยาลัย
หมวดหมู่:เหล็ก
หมวดหมู่:โลหะ
อำเภอลำสนธิ

ลำสนธิ เป็นอำเภอที่จัดตั้งขึ้นเป็นลำดับที่ 10 จาก 11 อำเภอของจังหวัดลพบุรี เป็นอำเภอที่มีทางรถไฟสายตะวันออกเฉียงเหนือตัดผ่าน (สายชุมทางแก่งคอย - ลำนารายณ์ - ชุมทางบัวใหญ่) และยังเป็นที่ตั้งของอุโมงค์เขาพังเหย เป็นอุโมงค์ทางรถไฟลอด 1 ใน 7 แห่งของประเทศไทย และเป็นเขตประวัติศาสตร์ที่สำคัญของจังหวัดโดยมีปรางค์นางผมหอม ซึ่งเดิมเป็นเมืองโบราณ

**ที่ตั้งและอาณาเขต**
อำเภอลำสนธิมีอาณาเขตติดต่อกับอำเภอและจังหวัดข้างเคียง ดังต่อไปนี้- ทิศเหนือ ติดต่อกับอำเภอวิเชียรบุรี (จังหวัดเพชรบูรณ์) อำเภอภักดีชุมพล และอำเภอเทพสถิต (จังหวัดชัยภูมิ)- ทิศตะวันออก ติดต่อกับอำเภอเทพสถิต (จังหวัดชัยภูมิ) อำเภอเทพารักษ์ และอำเภอด่านขุนทด (จังหวัดนครราชสีมา)- ทิศใต้ ติดต่อกับอำเภอสีคิ้ว (จังหวัดนครราชสีมา) อำเภอมวกเหล็ก (จังหวัดสระบุรี) และอำเภอท่าหลวง- ทิศตะวันตก ติดต่อกับอำเภอชัยบาดาล และอำเภอศรีเทพ (จังหวัดเพชรบูรณ์)
ไฟล์:View from Chaiyaphum - panoramio.jpg|thumb|275x275px|ภาพถ่ายจากภูเขาฝั่งอำเภอเทพสถิต จังหวัดชัยภูมิ เบื้องล่างเป็นพื้นที่ของอำเภอลำสนธิ จังหวัดลพบุรี

**ประวัติ**
พื้นที่ของอำเภอลำสนธิเดิมเป็นตำบลลำสนธิ อยู่ในเขตการปกครองของอำเภอชัยบาดาล จังหวัดลพบุรีในขณะนั้น ต่อมาในวันที่ 1 ตุลาคม พ.ศ. 2529 นายนิยม วรปัญญา สมาชิกสภาผู้แทนราษฎรจังหวัดลพบุรี ได้ยื่นเรื่องราวต่อราชการ ขอให้ตั้งกิ่งอำเภอขึ้นที่ตำบลลำสนธิ โดยเสนอให้รวมท้องที่ตำบลเขารวก ตำบลกุดตาเพชร ตำบลหนองรี ตำบลซับสมบูรณ์ เพื่อรวมขึ้นเป็นกิ่งอำเภอ ปีต่อมา พ.ศ. 2530 กรมการปกครองได้พิจารณาดำเนินการจัดตั้งกิ่งอำเภอ ซึ่งจังหวัดลพบุรีได้เสนอขอตั้งกิ่งอำเภอลำสนธิในท้องที่อำเภอชัยบาดาล ซึ่งกรมการปกครองได้บรรจุเข้าแผนการจัดตั้งกิ่งอำเภอและอำเภอระยะ 5 ปี (พ.ศ. 2530 - 2534)
ต่อมาเมื่อวันที่ 14 มีนาคม พ.ศ. 2532 ได้มีประกาศกระทรวงมหาดไทยให้แยกตำบลลำสนธิ ตำบลซับสมบูรณ์ ตำบลหนองรี ตำบลกุดตาเพชร และตำบลเขารวก ออกจากการปกครองของอำเภอชัยบาดาล รวมตั้งเป็น กิ่งอำเภอลำสนธิ และในวันที่ 18 มกราคม พ.ศ. 2537  มีประกาศกระทรวงมหาดไทยให้แยกบางหมู่บ้านออกมาจากการปกครองของตำบลซับสมบูรณ์ รวมตั้งเป็นตำบลเขาน้อย จนกระทั่งเมื่อวันที่ 20 พฤศจิกายน พ.ศ. 2539 จึงมีพระราชกฤษฎีกาฯ ยกฐานะขึ้นเป็น อำเภอลำสนธิ จนถึงปัจจุบัน

**การแบ่งเขตการปกครอง**

**การปกครองส่วนภูมิภาค**
อำเภอลำสนธิแบ่งพื้นที่การปกครองออกเป็น 6 ตำบล 49 หมู่บ้าน ได้แก่

**การปกครองส่วนท้องถิ่น**
ท้องที่อำเภอลำสนธิประกอบด้วยองค์กรปกครองส่วนท้องถิ่น 6 แห่ง ได้แก่- องค์การบริหารส่วนตำบลลำสนธิ ครอบคลุมพื้นที่ตำบลลำสนธิทั้งตำบล- องค์การบริหารส่วนตำบลซับสมบูรณ์ ครอบคลุมพื้นที่ตำบลซับสมบูรณ์ทั้งตำบล- องค์การบริหารส่วนตำบลหนองรี ครอบคลุมพื้นที่ตำบลหนองรีทั้งตำบล- องค์การบริหารส่วนตำบลกุดตาเพชร ครอบคลุมพื้นที่ตำบลกุดตาเพชรทั้งตำบล- องค์การบริหารส่วนตำบลเขารวก ครอบคลุมพื้นที่ตำบลเขารวกทั้งตำบล- องค์การบริหารส่วนตำบลเขาน้อย ครอบคลุมพื้นที่ตำบลเขาน้อยทั้งตำบล

**อ้างอิง**

ลำสนธิ
อเล็กซา

บริษัท อเล็กซาอินเทอร์เน็ต (Alexa Internet, Inc.) เป็นบริษัทวิเคราะห์การเยี่ยมชมเว็บไซต์สัญชาติอเมริกันที่มีฐานในซานฟรานซิสโก เคยถือครองเป็นบริษัทย่อยของแอมะซอน
อเล็กซานก่อตั้งขึ้นเป็นบริษัทอิสระใน ค.ศ. 1996 ก่อนจะถูกแอมะซอนซื้อใน ค.ศ. 1999 เป็นจำนวนหุ้นในมูลค่า 250 ล้านดอลลาร์สหรัฐ อเล็กซาให้ข้อมูลการเยี่ยมชมเว็บไซต์, การจัดอันดับทั่วโลก และข้อมูลอื่น ๆ ของเว็บไซต์มมากกว่า 30 ล้านเว็บไซต์ อเล็กซาประเมินการเข้าชมเว็บไซต์โดยอิงจากตัวอย่างผู้ใช้อินเทอร์เน็ตหลายล้านรายที่ใช้ส่วนขยายเบราว์เซอร์ เช่นเดียวกันกับการใช้เว็บไซต์ที่เลือกติดตั้งสคริปต์ของอเล็กซา
ในเดือนธันวาคม ค.ศ. 2021 แอมะซอนประกาศว่าจะปิดบริษัทย่อยอเล็กซา เว็บไซต์หยุดบริการในวันที่ 1 พฤษภาคม ค.ศ. 2022

**อ้างอิง**

**แหล่งข้อมูลอื่น**
หมวดหมู่:เว็บไซต์
หมวดหมู่:รัฐแคลิฟอร์เนีย
อามาซอน

อามาซอน (Ἀμαζών) หรือ แอมะซอน (Amazon) อาจหมายถึง- ชาวอามาซอน ชนชาตินักรบหญิงตามตำนานในเทพปกรณัมกรีก อันเป็นที่มาของชื่อ- แม่น้ำแอมะซอน แม่น้ำในทวีปอเมริกาใต้ มีต้นกำเนิดอยู่ที่ประเทศเปรู และไหลออกมหาสมุทรที่ประเทศบราซิล- แอ่งแอมะซอน ส่วนของทวีปอเมริกาใต้ที่แม่น้ำแอมะซอนและแม่น้ำสาขาไหลผ่าน- ป่าดิบชื้นแอมะซอน ป่าดิบขนาดใหญ่ในแอ่งแอมะซอน- แอมะซอน.คอม เว็บไซต์การพาณิชย์อิเล็กทรอนิกส์- คาเมนไรเดอร์อมาซอน มาสค์ไรเดอร์ V6- คาเฟ่ อเมซอน กิจการร้านกาแฟของบริษัท ปตท. น้ำมันและการค้าปลีก จำกัด (มหาชน)
สหพันธ์พิทักษ์เด็ก

สัญลักษณ์สหพันธ์พิทักษ์เด็ก
สหพันธ์พิทักษ์เด็ก (Save the Children) เป็นองค์การอิสระ สำหรับช่วยเหลือเด็กในสหรัฐอเมริกาและที่อื่นทั่วโลก และเป็นสมาชิกขององค์การ Children Alliance ซึ่งมีสมาชิกกว่า 100 ประเทศทั่วโลก ก่อตั้งในปี พ.ศ. 2475 (ค.ศ. 1932) ที่นครนิวยอร์กในรัฐนิวยอร์ก และในปัจจุบันสหพันธ์พิทักษ์เด็กตั้งอยู่ที่เมือง เวสต์พอร์ต ในรัฐคอนเนตทิคัต สหรัฐอเมริกา
วันที่ 1 พฤษภาคมของทุกปี ทางสหพันธ์กำหนดให้เป็นวันพิทักษ์เด็ก

**แหล่งข้อมูลอื่น**
  เว็บไซต์สหพันธ์พิทักษ์เด็ก
หมวดหมู่:องค์การระหว่างประเทศ
หมวดหมู่:การกุศลเด็ก
หมวดหมู่:รัฐคอนเนทิคัต
หมวดหมู่:องค์การสิทธิมนุษยชน
ซังฮี้

ซังฮี้ สามารถหมายถึง- ถนนราชวิถี ถนนในกรุงเทพมหานครในพื้นที่เขตบางพลัด ผ่านเขตดุสิต - สะพานกรุงธน หรือ สะพานซังฮี้ เป็นสะพานข้ามแม่น้ำเจ้าพระยาที่บริเวณถนนราชวิถี เชื่อมระหว่างเขตดุสิตกับเขตบางพลัด
สงครามกลางเมือง

สงครามกลางเมือง (Civil war) เป็นสงครามภายในกลุ่มคนที่มีวัฒนธรรม สัญชาติ หรือสังคมแบบเดียวกัน โดยมีจุดประสงค์เพื่อแย่งชิงอำนาจหรือดินแดน สงครามกลางเมืองอาจนับเป็นการปฏิวัติ (Revolution) ได้ในกรณีที่เกิดการเปลี่ยนแปลงทางสังคมครั้งใหญ่ภายในสังคมนั้นหลังจากสิ้นสุดสงคราม นักประวัติศาสตร์บางกลุ่มยังได้นับรวมเอาการจลาจล (Insurgency) เป็นสงครามกลางเมืองประเภทหนึ่งด้วยถ้ามีการสู้รบระหว่างกองทัพอย่างเต็มรูปแบบ ปัจจุบันความแตกต่างระหว่าง "สงครามกลางเมือง" "การปฏิวัติ" และ "การจลาจล" นั้นไม่ชัดเจนนัก ขึ้นอยู่กับบริบทในการใช้งาน
สงครามกลางเมืองที่สำคัญ- สงครามโบะชิง- สงครามฮุสไซต์ (Hussite wars) (ราว ค.ศ. 1419 – 1437) - โบฮีเมีย- สงครามดอกกุหลาบ (Wars of the Roses) (ราว ค.ศ. 1455 – 1485) - อังกฤษ- สงครามศาสนาของฝรั่งเศส (ค.ศ. 1562 - 1598) - สงครามระหว่างชาวฝรั่งเศสผู้นับถือนิกายโรมันคาทอลิก และ ชาวฝรั่งเศสผู้ที่นับถือนิกายโปรเตสแตนต์- สงครามกลางเมืองอังกฤษ (ค.ศ. 1642 - 1651)- สงครามกลางเมืองบรูไน (ค.ศ. 1661 - 1673)- สงครามกลางเมืองอเมริกา (ค.ศ. 1861 - 1865)- สงครามกลางเมืองรัสเซีย (ค.ศ. 1918 - 1922)- สงครามกลางเมืองไอร์แลนด์ (ค.ศ. 1922 - 23)- สงครามกลางเมืองจีน (ค.ศ. 1928 – 1937, ค.ศ. 1945 – 1949)- สงครามกลางเมืองสเปน (ค.ศ. 1936 - 1939)

**ดูเพิ่ม**
 รายชื่อสงครามกลางเมือง
บริเวณกระทบร้อน

บริเวณกระทบร้อน (Heat Affected Zone, HAZ) เป็นบริเวณที่อยู่ใกล้แนวรอยเชื่อม ซึ่งมีอุณหภูมิสูงมากขณะทำการเชื่อม แต่มีอุณหภูมิไม่สูงเพียงพอที่จะเกิดการหลอมละลายเป็นเนื้อรอยเชื่อม บริเวณนี้จะได้รับความร้อนสูงมากขณะเชื่อมและจะเกิดการเย็นตัวอย่างรวดเร็ว  โดยเฉพาะชิ้นงานที่มีพื้นที่หน้าตัดมาก หรือมีความหนาของชิ้นงานมาก จากการเย็นตัวที่รวดเร็วทำให้บริเวณ HAZ มีโครงสร้างที่แข็ง,เปราะ และมีความต้านทานต่อการแตกร้าวได้ต่ำ HAZ จึงเป็ฯบริเวณที่มีโอกาสเกิดความเสียหายได้มาก เช่นการเกิด Weld decay หรือ การเกิด Inter Granular Corrosion
หมวดหมู่:การเชื่อมโลหะ
ธรรมจักษุ

นิตยสารธรรมจักษุ เป็นนิตยสารทางพระพุทธศาสนาเล่มแรกของไทย โดยออกตีพิมพ์ครั้งแรกสุดเมื่อเดือนตุลาคม 2437 โดยการบุกเบิกของสมเด็จพระมหาสมณเจ้า กรมพระยาวชิรญาณวโรรส พระองค์ได้ทรงพยายามแปลพระสูตรต่างๆ ในพระไตรปิฎกที่ยังไม่เคยมีผู้ใดแปลมาก่อนมาเป็นภาษาไทย แล้วทยอยนำลงในนิตยสารธรรมจักษุ ในเวลาเดียวกัน ก็มีการอธิบายธรรมให้สอดคล้องกับยุคสมัยที่เปลี่ยนไปด้วย  ทำให้นิตยสารธรรมจักษุกลายเป็นนิตยสารทางพระพุทธศาสนาเล่มแรกที่ไม่เพียงแต่จะนำเสนอเนื้อหาสาระทางพระพุทธศาสนาจากพระไตรปิฎก ซึ่งเดิมนั้น มีอยู่ในใบลาน เป็นภาษาบาลีเท่านั้น ยังเป็นนิตยสารทางพระพุทธศาสนาเล่มแรกที่กระตุ้นให้เกิดการประยุกต์หลัก พุทธธรรม มาใช้ให้เกิดประโยชน์แก่สังคมร่วมสมัยอย่างกว้างขวางด้วย

**คณะทำงานประจำนิตยสารธรรมจักษุในปัจจุบัน**
คณะที่ปรึกษา- น.อ.(พิเศษ)วีระ วัฒนนิรันดร์- น.อ.(พิเศษ)วุฒิ อ่อนสมกิจ- น.อ.ประยงค์ สุวรรณบุบผา- นายพิพัฒน์ บุญยง- นายสุชิน ทองหยวก- รศ.สุเชาวน์ พลอยชุม
คณะทำงาน- แสง จันทร์งาม บรรณาธิการ- ทองเลี่ยม มาละลา ผู้ช่วยบรรณาธิการ- วิโรจน์ สายดนตรี  ผู้ช่วยบรรณาธิการ- พจนารถ สุพรรณกูล ผู้ช่วยบรรณาธิการ- ณรงค์ เสริมสกุลวัฒน์ ผู้ช่วยบรรณาธิการ- สงบ เทพเทียนทัศ  ผู้ช่วยบรรณาธิการ- ปราโมทย์ เพ็งโคตร ผู้ช่วยบรรณาธิการ

**สำนักงานติดต่อ**
สำนักงานกองบรรณาธิการนิตยสารธรรมจักษุ ตึกแผนกผลประโยชน์ มูลนิธิมหามกุฏราชวิทยาลัย เขตพระนคร กรุงเทพมหานคร 
หมวดหมู่:นิตยสารในประเทศไทย
หมวดหมู่:ศาสนาพุทธ
รายชื่อสถาบันแพทยศาสตร์ในประเทศไทย

ต่อไปนี้เป็นรายชื่อสถาบันอุดมศึกษาในประเทศไทย ที่เปิดสอนวิชาแพทยศาสตร์โดยได้รับการรับรองหลักสูตรแพทยศาสตรบัณฑิตโดยแพทยสภา - โรงเรียนแพทย์ใหม่ที่นิสิต/นักศึกษาแพทย์รุ่นแรกยังไม่จบการศึกษา ต้องได้รับการประเมินซ้ำจาก สมพ.ทุกปี 

**ดูเพิ่ม**
 รายชื่อสถาบันทันตแพทยศาสตร์ในประเทศไทย- กลุ่มสถาบันแพทยศาสตร์แห่งประเทศไทย (กสพท)

**อ้างอิง**

แพทยศาสตร์
แพทยศาสตร์